**ГЭМТ ХЭРЭГ, ЗӨРЧЛӨӨС УРЬДЧИЛАН СЭРГИЙЛЭХТУХАЙ ХУУЛИЙН ТӨСЛИЙГ БОЛОВСРУУЛАХ ХЭРЭГЦЭЭ, ШААРДЛАГЫГ УРЬДЧИЛАН ТАНДАН СУДЛАХ**

**ҮНЭЛГЭЭНИЙ ТАЙЛАН**

Хууль тогтоомжийн тухай хуулийн 13 дугаар зүйл, Засгийн газрын 2016 оны 59 дүгээр тогтоолын 1 дүгээр хавсралтаар батлагдсан “Хууль тогтоомжийн хэрэгцээ, шаардлагыг урьдчилан тандан судлах аргачлал”-ын дагуу Гэмт хэргээс урьдчилан сэргийлэх тухайы хуулийн төсөл боловсруулах хэрэгцээ, шаардлагын талаархи урьдчилан тандан судалгааг хийж гүйцэтгэлээ.

**НЭГ.АСУУДАЛД ДҮН ШИНЖИЛГЭЭ ХИЙСЭН БАЙДАЛ**

**1.1.ТУХАЙН АСУУДЛЫН МӨН ЧАНАР, ЦАР ХҮРЭЭГ ТОГТООХ**

**1.1.1.Гэмт хэргийн статистик, тоо мэдээний талаар**

Сүүлийн 10 жилийн хугацаанд Монгол Улсад 231060 (жилд дунджаар 23106) гэмт хэрэг бүртгэгдэж, нийт хэрэгт 207843 хүн холбогдон шалгагдсан статистик мэдээлэл байна.[[1]](#footnote-2)

Гэмт хэргийн үзүүлэлт 2007 оноос 2011 он хүртэл 9.7%-аар буурч, харин 2011 оноос 2016 он хүртэл 41.5%-аар өссөн байна. Сүүлийн 10 жилийн дунджаас харахад гэмт хэргийн үзүүлэлт жилд 655 хэргээр нэмэгджээ.[[2]](#footnote-3) Харин 2017 онд улсын хэмжээнд 32,2 мянга орчим гэмт хэрэг бүртгэгдсэн нь өмнөх оноос 5,0 мянга буюу 18,7 хувиар өссөн, гэмт хэргийн улмаас 37,2 мянган хүн хохирсноос 4,7 хувийг нь хүүхэд, 48,8 хувийг нь эмэгтэйчүүд эзэлж, гэмт хэргийн улмаас нас барсан хүний тоо өмнөх оноос 500 орчмоор нэмэгдсэннь жил ирэх тусам гэмт хэргийн учруулж байгаа хохирол, хор уршиг өсөн нэмэгдэж байгааг харуулж байна.[[3]](#footnote-4)

Албан ёсны статистикийн мэдээлэлд үндэслэн тооцоолоход жилд дунджаар 16 ба түүнээс дээш насны 10 000 хүнд 115, 100 000 хүнд 1153 гэмт хэрэг, 18 ба түүнээс дээш насны 10 000 хүнд 122, 100 000 хүнд 1219 гэмт хэрэг тус тус оногдож байгаа нь Монгол Улсын гэмт хэргийн нөхцөл байдлыг бусад улс оронтой харьцуулах үзүүлэлт болно. Үүнээс үзэхэд хүн ам цөөн, гэмт хэргийн түвшин өндөр, түүнээс үүссэн хор уршиг, хохирол харьцангуй их байгаа нь ажиглагдаж байна.[[4]](#footnote-5)

Монгол Улсын 1968 оноос хойшхи 45 жилийн гэмт үзэгдлийн төлөв байдал, хандлагыг авч үзвэл Монгол Улсад гэмт хэргийн гаралт 1968 оноос 2016 он хүртэл 7.9 дахин өсчээ. Төвлөрсөн төлөвлөгөөт эдийн засгаас өрсөлдөөнт зах зээлийн эдийн засгийн шинэ нийгэмд шилжсэн үе болох 1992 он 12467 гарч байсан бол сүүлийн 25 жилийн хугацаанд 2016 он 27167 болж, 2.2 дахин өссөн байна.

Харин Монгол Улсын шүүхээр жилд дунджаар 5961 гэмт хэрэг шийдвэрлэгджээ. Цагдаагийн байгууллага, Авлигатай тэмцэх газар зэрэг хуулийн байгууллагад жилд дунджаар 23106 гэмт хэрэг бүртгэгдсэн байдаг бол үүний 25.7% нь буюу 1/4 нь шүүхээр шийдвэрлэгджээ.

Улсын хэмжээнд 2016 онд бүртгэгдсэн гэмт хэргийн 33.4%-ийг хулгайлах, 30.4% нь бусдын бие махбодид хөнгөн, хүндэвтэр, хүнд гэмтэл учруулах, 7.9% нь залилан мэхэлж авах, 6.6% нь ТХХАБАЖЭсрэг, 5.3% нь танхайрах, 1.7% нь дээрэмдэх, 1.2% нь завших, үрэгдүүлэх, 1.1% нь хүчиндэх бусад төрлийн гэмт хэргүүд тус тус эзэлж байна.

2012 онд цагдаагийн байгууллага гэмт хэргийн шинжтэй гомдол, мэдээлэл 79561 хүлээн авч, үүнээс эрүүгийн хэрэг үүсгэсэн гомдол, мэдээлэл 27566, эрүүгийн хэрэг үүсгэхээс татгалзсан материал 49564, татгалзсан материалыг прокурорын байгууллагаас хүчингүй болгосон тогтоолын тоо 51 гэсэн үзүүлэлттэй байна. Харин 2016 онд гэмт хэргийн шинжтэй гомдол, мэдээлэл 94324, үүнээс эрүүгийн хэрэг үүсгэсэн гомдол, мэдээлэл 27167, эрүүгийн хэрэг үүсгэхээс татгалзсан материалын тоо 65709, Татгалзсан материалыг прокурорын байгууллагаас хүчингүй болгосон тогтоолын тоо 21 байжээ.[[5]](#footnote-6)

Улсын хэмжээнд сүүлийн 10 жилд гэмт хэргийн улмаас 870.542.700.000 (870 миллиард 542 сая 7 зуун мянга) төгрөгийн хохирол учирснаас 334.771.700.000 (334 миллиард 771 сая 7 зуун мянга) төгрөг буюу 38.5%-ийг нөхөн төлүүлсэн байна.

Гэмт хэргийн улмаас үүссэн эд хөрөнгийн хохирол, нөхөн төлүүлсэн хохирлын хөдөлгөөнийг ажиглахад нийт хохирол 2007 оноос 2011 он хүртэлх хугацаанд харьцангуй тогтвортой байснаа 2012 оноос 2016 он хүртэл хугацаанд байнга өссөн бол нөхөн төлүүлсэн хохирол нь 2012 оноос 2013 онд 4.4 дахин өсч 2014 онд 2.5 дахин буурсан үзүүлэлттэй байна.

Улсын хэмжээнд 2007 оноос 2016 онд гэмт хэргийн улмаас 11274 хүн нас барсан нь нийт хохирогчдын 5.0%-ийг эзэлж байна.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Д/д | Он | нийт хохирогч иргэн | Нас барсан хүн | Үүнээс | | | | | Хүйс, нас | | | | |
| 91-93 | 94 | 95 | 215-225 | Бусад | Эмэгтэй | 18 хүртэлх | 18-30 | 31-35 | 36-аас дээш |
| 1 | **2007** | 19931 | 1597 | 283 | 13 | 889 | 344 | 68 | 318 | 86 | 417 | 172 | 922 |
| 2 | **2008** | 20256 | 1551 | 198 | 22 | 919 | 313 | 99 | 300 | 145 | 423 | 161 | 822 |
| 3 | **2009** | 19545 | 1358 | 205 | 17 | 739 | 317 | 80 | 337 | 117 | 281 | 170 | 790 |
| 4 | **2010** | 19381 | 1191 | 186 | 15 | 590 | 325 | 75 | 332 | 86 | 247 | 173 | 685 |
| 5 | **2011** | 18592 | 922 | 238 | 19 | 225 | 363 | 77 | 233 | 77 | 201 | 116 | 528 |
| 6 | **2012** | 21294 | 901 | 199 | 9 | 231 | 369 | 93 | 231 | 80 | 213 | 116 | 492 |
| 7 | **2013** | 25015 | 949 | 163 | 18 | 253 | 424 | 91 | 239 | 74 | 198 | 122 | 555 |
| 8 | **2014** | 27475 | 1078 | 207 | 26 | 245 | 503 | 97 | 270 | 101 | 249 | 112 | 616 |
| 9 | **2015** | 27948 | 847 | 185 | 32 | 123 | 429 | 78 | 228 | 100 | 179 | 97 | 471 |
| 10 | **2016** | 27689 | 880 | 177 | 22 | 203 | 399 | 79 | 246 | 112 | 184 | 106 | 478 |
|  | **Дүн** | **227126** | **11274** | **2041** | **193** | **4417** | **3786** | **837** | **2734** | **978** | **2592** | **1345** | **6359** |

Улсын хэмжээнд 2007 оноос 2016 онд гэмт хэргийн улмаас 93092 хүн гэмтсэн нь нийт хохирогчийн 41.0%-ийг эзэлж байна.

2007 онд гэмт хэргийн улмаас 7759 иргэн эрүүл мэндээрээ хохирч байсан бол 2016 онд энэ тоо 11257 болж 3498 буюу 45.1%-аар өссөн байна.

**1.1.2.Зөрчлийн талаар**

2017 оны 7 дугаар сарын 1-ний өдрийг хүртэл хүчин төгөлдөр үйлчилж байсан Захиргааны хариуцлагынтухай хуулиар захиргааны хариуцлагыг52 үндсэн ангилалд

хамааруулж ирсэн бөгөөд 2015 онд 1,423.1мянга, 2016 онд 1,038.1 мянга, 2017 оны эхний хагаст 739.3 мянган /өмнөх оны мөн үеэс 54.2 хувиар өссөн/ зөрчил бүртгэгджээ. Зөвхөн 2016 онд нийт 1,001.4 мянган иргэн, 107 албан тушаалтан, 1167 аж ахуйн нэгж зөрчил гаргасан байна.

2017 оны 07 дугаар сарын 01-нээс мөрдөж эхэлсэн Зөрчлийн тухай хуулиар зөрчлийг тодорхойлсон нэгдсэн ойлголттой болсон хэдий ч эдгээр зөрчлийн тоо бүртгэл, статистик мэдээлэл боловсруулалт, тэдгээрийн шалтгаан нөхцөлийг судлах, дүн шинжилгээ хийх, зөрчлөөс урьдчилан сэргийлэх үйл ажиллагааг нэгдмэл байдлаар зохицуулах бүтэц, тогтолцоо бүрдээгүй байна.[[6]](#footnote-7)

Иймд гэмт хэргээс урьдчилан сэргийлэх чиглэлээр хэрэгжүүлж байгаа үйл ажиллагааг өргөжүүлэн, зөрчлөөс урьдчилан сэргийлэх ажлыг нэгтгэжавч үзэх, нийтийн хэв журмыг хамгаалах газрын бие бүрэлдэхүүн болон ОНЦ-гийн чиг үүрэгт нэмж тусгах замаар нутаг, дэвсгэрийн хэмжээнд гэмтхэрэг, зөрчил үүсэх,гарах эрсдэл бүхий нөхцөл байдлыг урьдчилан үнэлж байх, тус үнэлгээнд үндэслэншаардлагатай арга хэмжээг захиргааны шугамаар заавал шийдвэрлэдэг байх улс орны онцлогт нийцүүлсэн эрх зүйн зохицуулалтыг судалж, хэрэгжүүлэх нь зүйтэй.[[7]](#footnote-8)

2017 оны байдлаар зөрчил болон зөрчил шалган шийдвэрлэх ажиллагааны тоон мэдээнээс товч дурдвал:

- Эрх бүхий байгууллагууд зөрчлийн талаарх нийт 533341-ийг гомдол мэдээлэл хүлээн авч, бүртгэх ажиллагаанд прокурорын байгууллага хяналт тавьсан. Үүнээс 21275 буюу 3,9 хувийг нь хүлээн авахаас татгалзаж, 12656 буюу 2.3 хувьд нь зөрчлийн хэрэг нээж, 497912 буюу 93,3 хувийг нь хялбаршуулсан журмаар шийдвэрлэсэн ба 1498 буюу 0,2 хувь нь үлдэгдлээр шалгагдаж байна.

Улсын хэмжээнд нийт 11877хэрэгт зөрчлийн хэрэг бүртгэлтийн ажиллагаа явуулснаас 1695 буюу 14,2 хувийг нь хэрэгсэхгүй болгож, 7668 буюу 64,5 хувьд нь эрх бүхий албан тушаалтан шийтгэл оногдуулжээ. Мөн 2767 хэрэгт албадлагын арга хэмжээ авахуулснаас эрх бүхий албан тушаалтан 240 хэрэгт өөрөө албадлагын арга хэмжээ авч, 2527 хэрэгт албадлагын арга хэмжээ авахуулахаар шүүхэд шилжүүлсэн.

Нийт хүлээн авсан гомдол мэдээллийн 95,5 хувь буюу 511373-ыг Цагдаагийн байгууллага, 0,5 хувь буюу 2657-г Мэргэжлийн хяналтын байгууллага, 0,2 хувь буюу 1034-ийг Гааль, 0,3 хувь буюу 1779-ийг Татвар, 0,3 хувь буюу 1699-ийг Гадаадын иргэн харьяатын газар, 2,8 хувь буюу 14799-ийг бусад байгууллагууд хүлээн авч шалгажээ.

Хялбаршуулсан журмаар шалгаж шийдвэрлэсэн зөрчлийн талаарх гомдол, мэдээллээс 477786 буюу 96 хувийг Цагдаагийн байгууллага, 1697 буюу 0,3 хувийг Мэргэжлийн хяналтын байгууллага, 1010 буюу 0,2 хувийг Гааль, 1576 буюу 0,3 хувийг Татвар, 1636 буюу 0,3 хувийг Гадаадын иргэн харьяатын газар, 14207 буюу 2,9 хувийг бусад байгууллагууд шалгаж шийдвэрлэсэн.

Хэрэг бүртгэлт явуулсан нийт зөрчлийн хэргийн 11417 буюу 96,2 хувийг Цагдаагийн байгууллага, 304 буюу 2,6 хувийг Мэргэжлийн хяналтын байгууллага, 17 буюу 0,1 хувийг Гааль, 14 буюу 0,1 хувийг Татвар, 29 буюу 0,2 хувийг Гадаадын иргэн харьяатын газар, 96 буюу 0,8 хувийг бусад байгууллагууд шалгасан байна.

Мөн зөрчлийн хэргийн улмаас нийт 5,018,240,818 төгрөгийн хохирол учирснаас иргэнд 2,429,192,938, хуулийн этгээдэд 2,407,427,006, төрд 181,620,874 төгрөгийн хохирол учирснаас иргэдэд учирсан хохирлын 59,8 хувь буюу 1,454,167,713 төгрөг, хуулийн этгээдэд учирсан хохирлын 2,7 хувь буюу 65,610,727 төгрөг, төрд учирсан хохирлын 40,3 хувь буюу 73,270,700 төгрөг нөхөн төлөгджээ.

Зөрчил шалган шийдвэрлэх ажиллагаанд хяналт тавих явцад прокурорын байгууллага нийт 97 дүгнэлт бичиж шүүхээр шийдвэрлүүлснээс 67 буюу 69 хувийг нь эрх бүхий албан тушаалтны шийтгэлийн хуудсыг хүчингүй болгуулахаар, 30 буюу 31 хувийг нь эрх бүхий албан тушаалтны шийтгэлийн хуудсанд өөрчлөлт оруулахаар бичжээ.

Прокурор хяналтын ажлын явцад эрх бүхий байгууллагад нийт 180 удаа шалгалт хийсэн бөгөөд шалгалтын хүрээнд 2383 зөрчил илрүүлж, шалгалтаар илэрсэн зөрчлийг арилгуулахаар 113 шаардлага бичиж, нийт 190 хүний зөрчигдсөн эрхийг сэргээсэн байна.

**1.1.3.Гэмт хэрэгтэй тэмцэх, гэмт хэргээс урьдчилан сэргийлэх зорилго бүхий сүүлийн жилүүдэд батлагдсан хууль тогтоомж болон Гэмт хэргээс урьдчилан сэргийлэх талаархи өнөөгийн хууль тогтоомжийн талаар**

Гэмт хэрэг, зөрчлөөс урьдчилан сэргийлэх нь эдийн засаг, соёл, ёс суртахуун, иргэдийн аж амьдралын түвшин, хуулийн хэрэгжилтийн байдал, улс төрийн нөхцөл байдал гэх мэт олон зүйлээс хамааралтай байдаг. 1992 оны Үндсэн хуульд хүний эрх, эрх чөлөөг зөрчихтэй тэмцэх тухай заасан явдал нь Монгол Улсад гэмт хэрэг, зөрчилтэй тэмцэх ажлыг зохион байгуулалтын түвшинд оруулах эхлэлийг тавьсан.

Гэмт хэргээс урьдчилан сэргийлэх тухай” хуулийг 1997 онд баталж, нийт 5 удаа /2012, 2013, 2015, 2016, 2017 онд/ өөрчлөлт оруулсан байна.

Цагдаагийн албаны тухай хууль, Прокурорын тухай хууль, Гэр бүлийн хүчирхийлэлтэй тэмцэх тухай хууль, Хүүхэдхамгааллын тухай хууль, Хүнхудалдаалахтай тэмцэх тухай хууль,Мансууруулах эм, сэтгэцэд нөлөөлөх бодисын эргэлтэд хяналт тавих тухай хууль, Замын хөдөлгөөнийаюулгүй байдлын тухай хууль, Садар самуун явдалтай тэмцэх тухай хууль, Архидан согтуурахтайтэмцэх тухай хууль, Мал хулгайлах гэмт хэрэгтэй тэмцэх тухай хууль,Зөрчлийн тухай хууль, Эрүүгийн хууль зэрэг хуулиудын хүрээнд гэмт хэргээс урьдчилан сэргийлэх ажлыг зохионбайгуулж байна.

Монгол Улсын Ерөнхийлөгчийн 1998 оны 06 дугаар зарлигаар “Гэмт хэргээс урьдчилан сэргийлэх ажлыг зохицуулах зөвлөл” байгуулагдаж, түүний ажиллах журам батлагдсан.

Гэмт хэргээс урьдчилан сэргийлэх үйл ажиллагаанд хууль сахиулах, төрийн болон хувийн хэвшлийн байгууллага, иргэд олон нийтийг хамруулсанөргөн цар хүрээтэй ажил байхаар хуульчлагдсан бөгөөд ХЗДХЯ, ЦЕГ, УЕПГ, бүх шатны ИТХ зэрэг байгууллагууд голлох үүрэгтэй оролцож байна.

Гэмт хэргээс урьдчилан сэргийлэх тухай хуулийн 12, 13, 14, 15 дугаар зүйлд гэмт хэргээс урьдчилансэргийлэх үйл ажиллагааг дараах арга хэлбэрээр хэрэгжүүлэхийг заасан.

Үндэсний аудитын газраас хийсэн хууль сахиулах байгууллагуудын гэмт хэргээс урьдчилан сэргийлэх үйл ажиллагаанд хийсэн нийцлийн аудитаар “хууль сахиулах байгууллагууд гэмт хэргээс урьдчилан сэргийлэх үндсэн чиглэлийг үр дүнтэй хэрэгжүүлэх тогтолцоог бүрдүүлээгүй нь хэрэгжүүлсэн ажлын үр нөлөөг бууруулж, гүйцэтгэлийг дүгнэх боломжгүй байна” гэж заажээ.

Тухайлбал, энэхүү тайланд зааснаар “Гэмт хэргээс урьдчилан сэргийлэх тухай хуулийн 5 дугаар зүйлд заасан эрдэм шинжилгээний байгууллага 2012 онд татан буугдсанаас хойш энэ чиг үүргийг эрхэлсэн нэгж байгуулагдаагүй өнөөг хүрснээс шалтгаалан гэмт хэргээс урьдчилан сэргийлэх үйл ажиллагааны тогтолцоо хууль заасны дагуу бүрдээгүй байна.

Түүнчлэн энэхүү тайланд дурдсанаар цагдаагийн байгууллага гэмт хэргийн тоо бүртгэл, статистик мэдээлэл боловсруулах чиг үүргийг зохих хэмжээнд хэрэгжүүлж байгаа боловч сүүлийн жилүүдэд хийгдэж байгаа эрх зүйн орчны шинэчлэлт, өөрчлөлттэй уялдуулан үйл ажиллагаагаа зохион байгуулаагүй байгаа бөгөөд гэмт хэргийн шалтгаан нөхцөлийг судлах чиг үүргийг прокурорын болон цагдаагийн байгууллага давхардуулан гүйцэтгэж байгаа нь хөрөнгө, нөөцийг үр ашиггүй зарцуулах эрсдэл үүсгэж байна гэжээ.

Мөн энэхүү дүгнэлтэд “гэмт хэргийн шалтгаан нөхцөлийн судалгааг нэгтгэх, нэгдмэл байдлаар дүн шинжилгээ хийж, дүгнэлт гаргах, бодлого боловсруулах чиг үүргийг орон тооны бус бүтцэд харьяалуулснаас шалтгаалж, тус үйл ажиллагаа байнгын бөгөөд тасралтгүй ажиллаж чадахгүй, гэмт хэргээс урьдчилан сэргийлэх талаар нэгдмэл бодлогогүй ....” байгаа тул “гэмт хэргээс урьдчилан сэргийлэх өнөөгийн удирдлага, зохион байгуулалт, чиг үүргийнуялдааг өөрчлөн, зохих хууль, тогтоомжид өөрчлөлт оруулах замаар гэмт хэргээс урьдчилан сэргийлэх байнгын, тасралтгүй, үр нөлөөтэй тогтолцоог бүрдүүлэх нь зүйтэй байна” гэжээ.

Түүнчлэн Архангай аймаг дахь Төрийн аудитын газраас тус аймаг дахь гэмт хэргээс урьдчилан сэргийлэх чиг үүргийн хэрэгжилтэд хийсэн хяналт шалгалтаар “гэмт хэргээс урьдчилан сэргийлэх үйл ажиллагааны үр дүнг тооцож хэвшээгүй”, “гэмт хэргээс урьдчилан сэргийлэх ажлын арга хэлбэрийг өнөөгийн хэрэгцээ, шаардлагад нийцүүлэн илүү үр дүнтэй хэрэгжүүлэх шаардлагатай байна” гэсэн дүгнэлт гаргасан байна.[[8]](#footnote-9)

**1.1.4. Гэмт хэрэг, зөрчилтэй тэмцэх үйл ажиллагааны санхүүжилтийн талаар**

Гэмт хэргээс урьдчилан сэргийлэх тухай хуулийн 7 дугаар зүйлийн 7.1, 7.2 дахь хэсэгт заасны дагуу гэмт хэргээс урьдчилан сэргийлэх талаар улсын хэмжээнд хэрэгжүүлэх арга хэмжээний төсвийг Засгийн газар жил бүр улсын төсөвт тусгайлан тусгаж байхаар заажээ. Үүнийдагуу2015 онд 607.9 сая төгрөг, 2016 онд 1,367.0 сая төгрөг, 2017 онд 1,800.8 сая төгрөгийг тус тус Хууль зүй дотоод хэргийн сайдын төсөвт тусгажээ.

Гэмт хэргээс урьдчилан сэргийлэх тухай хуулийн 19 дүгээр зүйлийн 19.1 дэх хэсэгт: “Тухайн жилд шүүхийн шийдвэр биелүүлэх, замын хөдөлгөөний болон хэв журмын зөрчлийг арилгах чиглэлээр улсын орлого болгосон, торгох ял ногдуулж төсөвт тушаасан мөнгөний 40 хувьтай тэнцэх хэмжээний хөрөнгийг гэмт хэргээс урьдчилан сэргийлэх ажилд зориулан дараагийн жилийн орон нутгийн төсвөөс санхүүжүүлэх”-ээр заасны дагуугэмт хэргээс урьдчилан сэргийлэх ажилд орон, нутгийн төсвөөс санхүүжүүлэн олгосон хөрөнгийг аймаг, нийслэлийн Иргэдийн ТөлөөлөгчдийнХурал баталж, зарцуулж иржээ. Энэ заалтын дагуу 2015 онд 4,720.4сая, 2016 онд 6,830.8сая, 2017 онд 6,655.0 сая төгрөгийг тус тус орон нутгийн төсөвт тусгажээ.

Төсвийг зориулалтбусаар зарцуулснаас шалтгаалж, гэмт хэргийн шалтгаан нөхцөлийг арилгахад чиглэсэн төлөвлөсөн ажил бүрэн хэрэгжээгүй байна.[[9]](#footnote-10)

Жишээлбэл, хулгайлах гэмт хэргийн шалтгаан нөхцөлийг судалсны үндсэн дээр хулгайлсан эд зүйлсийг цааш нь борлуулдаг сүлжээ, худалдан авдаг зах зээл байгаа нь тус гэмтхэрэг буурахгүй байх шалтгаан болж байгаагтодорхойлсны дагуу барьцаал

ан зээлдүүлэх үйл ажиллагаа явуулж буй газрууд /ломбард/-ынбарьцаалсан эд зүйлсийн талаарх мэдээллийн сан бүрдүүлэх ажлыгНийслэлийн Цагдаагийн газрын 2017 оны төлөвлөгөөнд тусгасан боловч төсвийн хүрэлцээгүй байдлаас шалтгаалан хэрэгжүүлээгүй байна. Гэтэл нийслэлийн ИТХ2016-2017 онд гэмт хэргээс урьдчилан сэргийлэх ажилд зориулагдсан төсвөөс 435.3 сая төгрөгийг зориулалт бусаар зарцуулсан байна.[[10]](#footnote-11)

ЦЕГ-ын замын цагдаагийн алба 2017 онд нийт 630 мянган хэрэг зөрчил илрүүлж, 18.6 тэрбум төгрөгөөр торгох шийтгэл ногдуулснаас нийслэлийн төсөвт 12.6 тэрбум төгрөг төвлөрүүлсний зөвхөн 1.7 хувь буюу 225.7 сая төгрөгийг ЗЦА-нд нийслэлийн ИТХ, Засаг даргын шийдвэрээр олгосон байна. Энэсанхүүжилтээр албанд шаардлагатай зарим багаж, техник хэрэгслийг авах, шинэчлэхэдзарцуулсан бөгөөд санхүүжилтийн хүрэлцээгүй байдлын улмаас “Хүүхдийг зам, тээврийн ослоос урьдчилан сэргийлэх”, “Зам тээврийн осол гаралтыг бууруулах”, “Олон нийт хэвлэл мэдээллийн байгууллагатай харилцах”стратегийн зорилтын хүрээнд төлөвлөсөн нийт 61 төрлийн ажил үйлчилгээний72 хувийг дотоод нөөц бололцоо, иргэд, ААН-ийн нийгмийн хариуцлага, ГХУСТХ-иархүлээсэн чиг үүргийн хүрээнд хийж гүйцэтгэсэн байна.

ГХУСТХ-ийн 19 дүгээр зүйлийн 19.1-д “Тухайн жилд шүүхийн шийдвэр биелүүлэх, замын хөдөлгөөний болон хэв журмын зөрчлийг арилгах чиглэлээр улсын орлого болгосон, торгох ял ногдуулж төсөвт тушаасан мөнгөний 40 хувьтай тэнцэх хэмжээний хөрөнгийг гэмт хэргээс урьдчилан сэргийлэх ажилд зориулан дараагийн жилийн орон нутгийн төсвөөс санхүүжүүлнэ” гэж заасан чулсын хэмжээнд 2015-2017 онд Нийслэл болон Говь-Алтай,Төв, Өвөрхангайгаас бусад аймаг/81.8хувь/ гэмт хэргээс урьдчилан сэргийлэх ажилд зориулах төсвийг хуульд заасан хэмжээнд төлөвлөж, батлаагүй байна.

Дээрх нөхцөл байдал нь аймаг, нийслэлийн ИТХ гэмт хэргээс урьдчилан сэргийлэх үйл ажиллагааны төсвөө хуульд нийцүүлэн бодитой төлөвлөдөггүй, Сангийн яам ГХУСТХ-ийн 19 дүгээр зүйлийн 19.1 дэх хэсэгт нийцүүлэн төсвийг хянадаггүй, батлагдсан төсвийг зориулалтбусаар зарцуулдгаас шалтгаалж, гэмт хэргээс урьдчилан сэргийлэх ажилд шаардагдах төсөв дутагдаж, зорилтод үр дүнд хүрэх боломжийг хязгаарласанбайна.

МөнГХУСТХ-ийн 19 дүгээр зүйлийн 19.2дахь заалтын дагуугэмт хэргээс урьдчилан сэргийлэх ажилд зориулсан хөрөнгийг сум, дүүргийн Засаг даргад гэмт хэрэг, хэв журмын зөрчлийн байдлыг харгалзан хуваарилаагүй нь гэмт хэргийншалтгаан нөхцөлийг тогтоох, арилгах, гэмтхэргээс урьдчилан сэргийлэх ажлыг үр дүнтэй хэрэгжүүлэх үндэслэл бүрдээгүй, хуулийн хэрэгжилтийг хангах чиг үүргийн хэрэгжилтэд сөргөөр нөлөөлж байна.

Тухайлбал, Архангай, Баян-Өлгий, Дундговь, Завхан, Булган, Дорноговь, Дундговь, Ховд, Дархан-Уул аймаггэмт хэргээс урьдчилан сэргийлэхзардлыг сумдуудад хуваарилаагүй, Говь-Алтай, Хөвсгөл,Хэнтий, Дорнод, Өвөрхангай, Өмнөговь, Увс, Орхон, Говьсүмбэр аймаг дээрх зардлыг гэмт хэрэг, хэв журмын зөрчлийн байдлыг харгалзалгүйгээр бүх сумдад тэгшитгэнхуваарилсан, Сүхбаатар, Сэлэнгэ, Төв аймгийн сумдуудын ИТХгэмт хэргээс урьдчилан сэргийлэхзардлааөөрсдөөбаталсан.

Гэмт хэргээс урьдчилан сэргийлэхарга хэмжээний төсвийн зарцуулалтад тавих хяналт сул байгаа нь батлагдсан төсвийг зориулалт бусаар, үрашиггүй зарцуулах нөхцөлийг бүрдүүлсэн байна.

Энэ байдал Архангай, Дорноговь, Ховд, Баянхонгор зэрэгаймагт ч ижил байгаа нь тус аймгууд дахь Төрийн аудитын газрын тайланд “гэмт хэргээс урьдчилан сэргийлэх үйл ажиллагаанд зарцуулах төсвийн хөрөнгийг зориулалт бусаар үр ашиггүй зарцуулсан”, “гэмт хэргээс урьдчилан сэргийлэх үйл ажиллагааны зардлын төсвийг бодитой төлөвлөж батлаагүй байна”, “гэмт хэргээс урьдчилан сэргийлэх үйл ажиллагаанд зарцуулагдсан хөрөнгийн үр ашгийг нэмэгдүүлэх, үр нөлөөг сайжруулах хэрэгтэй байна”, “гэмт хэргээс урьдчилан сэргийлэх үйл ажиллагааны зардлын төлөвлөлт, гүйцэтгэлд тавих хяналт хангалтгүй байна” гэсэн дүгнэлтээс харагдаж байна.

**1.1.5.Гэмт хэргээс урьдчилан сэргийлэх ажлын бүтцийн талаар**

“Гэмт хэргийн шалтгаан нөхцөлийг арилгахад чиглэсэн арга хэмжээг хангалттай зохион байгуулж ирээгүй нь гэмт хэргийн гаралт буурахгүй байх эрсдэлийг үүсгэж байна” гэж Үндэсний аудитын газрын дүгнэлтэд дурдсан байна.

Мөн энэхүү дүгнэлтэд төлөвлөсөн үйл ажиллагаандэзлэхгэмт хэргийн шалтгаан нөхцөлийг арилгахад чиглэсэн нийгэм, эдийн засаг, эрх зүйн арга хэмжээний хувийн жин бага байгаа нь гэмт хэргээс урьдчилан сэргийлэх ажлын үр дүнг сулруулах эрсдэлтэй байх бөгөөд энэ байдал нь гэмт хэргээс урьдчилан сэргийлэх ажлын төсөв, хүн хүчний нөөцийг үр ашиггүй зарцуулж, шалтгаан нөхцөлийг арилгахад чиглүүлэн зохион байгуулах ажлын цар хүрээ, далайц, тоо хэмжээг хумих хүчин зүйл болж байгаа тухай дурджээ.

Энэ нь гэмт хэргийн шалтгааннөхцөлийг нэгдмэл байдлаар, бодитой судалж тогтоогоогүй, шалтгаан нөхцөлийг арилгах арга хэмжээг тодорхойлох ажил хангалтгүйгээс гэмт хэргээс урьдчилан сэргийлэх стратегийг үр дүнтэй хэрэгжүүлэх боломжгүй болж, хөрөнгө, нөөцийг сургалт сурталчилгаа гэсэнерөнхий, нийтлэг, шууд үр нөлөө багатай арга хэмжээнд чиглүүлж иржээ.

2015-2016 онд зохион байгуулагдсан гэмт хэргээс урьдчилан сэргийлэх ажлын үр дүнг сүүлийн 10 жилийн дундаж үзүүлэлтээс харахад сүүлийн 10 жилийн гэмт хэргийн тоо, нас барсан хүний тоо, гэмтсэн хүний тоо, хохирлын хэмжээ, гэмт хэрэгт холбогдсон хүний тоо, 100.0 мянган хүнд ногдох гэмт хэргийн тооны дундаж үзүүлэлтүүдээс 2015-2016 оны үзүүлэлтүүдих байгаа нь өнөөг хүртэл хэрэгжүүлж, зохион байгуулагдсан арга хэмжээний үр дүн хангалтгүй байгааг харуулж байна.[[11]](#footnote-12)

Манай улсад ашиглагдаж байгаа гэмт хэргээс урьдчилан сэргийлэхаргууд нь хүн амын суурьшил ихтэй нутаг дэвсгэрт хүртээмж багатай, иргэд олон нийтийн оролцоо, санаачилга, хууль, цагдаагийн байгууллагын хүн хүч, санхүүгийн нөөц бололцоог шаардсан, гол төлөв эргүүл жижүүр, байнгын хяналтаар нийтийн хэв журмыг сахиулах хэлбэртэй байгаа нь үрашиг багатай, өнөөгийннөхцөл, шаардлагад тохиромжгүй байна.[[12]](#footnote-13)

Гэмт хэргээс урьдчилан сэргийлэхарга хэлбэрүүдийг дэлхий нийтийн даяаршил, хүн амын өсөлт, амьдрах, оршин тогтнох хэлбэр түүнийсөрөг нөлөөлөл, зарим өөрчлөлт, хандлагатай нийцүүлэн шинэчилж, техник технологийн ололт амжилтыг ашиглан, үр ашигтай хэлбэрээр хэрэгжүүлэх нь зүйтэй.[[13]](#footnote-14)

Иймд хууль, цагдаагийн байгууллагын үйл ажиллагаандаа ашиглаж буй шинэ дэвшилтэт аргуудыг Гэмт хэргээс урьдчилан сэргийлэхтухай хуулийн төсөлд нэмэлтээр оруулан батлуулах, ашиглаж байгааарга, хэлбэрүүдээс нөхцөл байдалд нийцүүлэн төрийн бодлогоор дэмжинэрх зүйн зохицуулалт хийх, хөрөнгө санхүүжилтийн боломжит эх үүсвэрээр хангах замаар хэрэг, зөрчлөөс урьдчилан сэргийлэх шаардлагатай байна.[[14]](#footnote-15)

Төв аймаг дахь Төрийн аудитын газраас тус аймаг дахь хууль сахиулах байгууллагууд, салбар зөвлөлийн үйл ажиллагаанд хийсэн аудитаар мөн дээрхитэй ижил дүгнэлтийг хийсэн буюу “гэмт хэргийн гаралт буурахгүй байгаа нь гэмт хэргээс урьдчилан сэргийлэх ажлын арга хэлбэр өнөөгийн хэрэгцээ шаардлагад нийцэхгүй байна” гэсэн дүгнэлт гарсан байна.

**1.1.6.Гэмт хэргээс урьдчилан сэргийлэх үйл ажиллагааг хэрэгжүүлэх мэргэжлийн боловсон хүчин**

Гэмт хэргээс урьдчилан сэргийлэх чиглэлээр ажиллах мэргэжлийн боловсон хүчин дутагдалтай байна.[[15]](#footnote-16)

2015 онд ХЗЯ /хуучин нэрээр/ ХСИС-ийн бүтэц, дүрэм, хичээлийн хөтөлбөрт нэмэлт өөрчлөлт оруулах арга хэмжээг төлөвлөсөн ч үүнд гэмт хэргээс урьдчилан сэргийлэхчиглэлээр мэргэжилтэн бэлтгэх хөтөлбөр төлөвлөгөө тусгаагүй ба одоо энэ чиглэлээр хуулийн салбарт дагнан ажиллах боловсон хүчингүйбайна.

Иймд хууль сахиулах байгууллагуудын үйл ажиллагааг олон нийтэд нээлттэй байлгах, иргэдэд үйлчлэх эрх зүйн орчинг бүрдүүлэх, гэмт хэргээс урьдчилансэргийлэхнийгмийн дэг журмыг хангах чиглэлээр хэрэгжүүлж буй арга хэмжээний үр нөлөөг дээшлүүлэхэд хуулиар тодорхойлсон арга хэлбэр үр дүн багатай байгаад дүн шинжилгээ хийж өнөөгийн хэрэгцээ шаардлагад нийцсэн байдлаар шинэчлэл хийж ажиллахад Засгийн газар, салбарын яам, агентлаг, зөвлөлийн түвшинд анхаарч ажиллах шаардлагатай байна.

**1.1.7.Гэмт хэргээс урьдчилан сэргийлэх ажлыг зохицуулах ажлын талаар**

Монгол улсад ГХУСАЗЗ-ийн ажлын албаны үйл ажиллагаатогтмол бус байсан бөгөөд Хууль зүйн сайдын 2012 оны А112 дугаар тушаалаар ажлын албаны чиг үүргийг ХЗЯ-ны /хуучнаар/Бодлогын хэрэгжилтийг зохицуулах газарт хамруулсан байна. Ерөнхийлөгчийн 2016 оны 134 дүгээр зарлигаар ГХУСАЗЗ-ийн бүрэлдэхүүнийг 33гишүүнтэйгээр шинэчлэн баталсан байна.

Гэвч орон тооны бус энэхүү зөвлөлийн бүрэлдэхүүнд яамдуудын дэд сайд, ТНБД, агентлагийн дарга нар байдаг учир ирц бүрддэггүй шалтгаанаар журамд заасан хугацаандхуралддаггүй, улмаар гэмт хэргээс урьдчилан сэргийлэх ажлын үр дүнд сөргөөр нөлөөлж байна.ХЗЯ /хуучнаар/ 2015-2016 онд гэмт хэргээс урьдчилан сэргийлэхарга хэмжээг урт, дунд хугацаанд тогтвортой хэрэгжүүлэх стратеги байхгүй, жилийн төлөвлөгөөг боловсруулахдаа хэвшмэл, нэгэн хэвийн тодорхой арга хэмжээнүүдийг жил дараалан төлөвлөж ирсний зэрэгцээ зарим төлөвлөсөн ажлыг үндэслэлгүй шалтгаанаар тасалдуулж иржээ.

ГХУСАЗЗнь журмаар улиралд 1-ээс доошгүй хуралдах ёстой бөгөөд жилд 1 удаа хуралдах зэргээр үйл ажиллагаа нь тогтмол бусаас төлөвлөсөн ажлын хэрэгжилт хангалтгүй байна.

ГХУСАЗЗ хуулиар үүрэг хүлээсэн урьдчилан сэргийлэхарга хэмжээнд оролцогч

байгууллагуудыг нэгдсэн удирдлагаар хангах, ажлын албаны үйл ажиллагаанд хяналт тавих ажлыг зохион байгуулаагүй, хэрэгжүүлсэн арга хэмжээний үр дүнг тооцох шалгуур, хүрэх түвшингийн үзүүлэлтийгтодорхойлоогүйгээс үрдүн тодорхой бус байна.

Иймд ГХУСАЗЗ-ийн өнөөгийнчиг үүргийг орон тооны бүтцээр дамжуулан, тасралтгүй, тогтвортой, байнгын болгох замаар гэмт хэргээс урьдчилан сэргийлэх ажлын үр нөлөөг дээшлүүлэх, тогтолцоог шинэчлэх шаардлагатай байна.

Ингэснээр гэмт хэргийн шалтгаан нөхцөлийг тодорхойлох, тэдгээрийг арилгахад чиглэсэн нийгэм, эдийн засаг, эрх зүйн арга хэмжээгбодитой төлөвлөж, хэрэгжүүлэх,

шалгуур үзүүлэлт, хүрэх түвшин, үр дүнгүнэлэхүйл ажиллагааг сайжруулах боломжтой.

**1.1.8.Засгийн газрын бүрэн эрх, үйл ажиллагааны талаар**

Гэмт хэргээс урьдчилан сэргийлэхарга хэмжээг удирдан хэрэгжүүлэх байгууллага нь хуулийн дагуу Засгийн газар бөгөөд улсын хэмжээнд зохион байгуулах ерөнхий болон тусгай арга хэмжээний хөтөлбөр төлөвлөгөөг батлахаар тусгасан боловч хуулийн салбарт баримтлах гол эрх зүйн баримт бичгүүд батлагдаагүй байна.

Гэмт хэргийн шалтгаан нөхцөлийг арилгахад чиглэсэн эдийн засаг, улс төр, эрх зүй, ёс суртахуун, хүмүүжлийн болон зохион байгуулалтын шинж чанартай нийтлэг арга хэмжээг гэмт хэргээс урьдчилан сэргийлэх ерөнхий арга хэмжээ гэх бөгөөд Гэмт хэргээс урьдчилан сэргийлэх тухай хуульд зааснаар Засгийн газар энэхүү арга хэмжээг хэрэгжүүлэх талаар хөтөлбөр, төлөвлөгөөг батлахаар тусгасан боловч одоогийн байдлаар хөтөлбөр, төлөвлөгөө гэж тодорхойлон заасан ямар ч бичиг баримт батлагдаагүй байна.

Харин ерөнхий арга хэмжээний тодорхойлолтод заасан тодорхойлолтод хамаарах, түүний шинжүүдийг агуулсан хэд хэдэн бичиг баримтууд байгаа нь, тухайлбал, Ядуурлыг бууруулах үндэсний хөтөлбөр, Ажилгүйдлийг багасгах хөтөлбөр, Тэнэмэл амьдралтай иргэдийг нийгэмшүүлэх хөтөлбөр зэрэг байна.

**1.1.9.Давтан гэмт хэргийн талаар**

2007 оны байдлаар шоронгоос суллагдаж байгаа хүмүүсийн 70 орчим хувь нь давтан гэмт хэрэг үйлдэж, тэднээс үйлдэх гэмт хэргийн нийгмийн хор аюул улам бүр өсөн нэмэгдсэн байгаа нь[[16]](#footnote-17) Цагдаагийн байгууллагаас хэрэгжүүлдэг “захиргааны хяналт” гэсэн арга хэмжээ нь давтан гэмт хэрэг үйлдэх явдлаас урьдчилан сэргийлэх оновчтой шийдэл, нөлөөлөл болж чадахгүй байгааг илтгэн харуулж байна.[[17]](#footnote-18)

Төрийн бодлогын хувьд ялтныг хүмүүжүүлэх, нийгэмд дасан зохицоход нь дэмжлэг үзүүлэх чиг үүрэг бүхий байгууллага байхгүй, дахин гэмт хэрэг үйлдэж байгаа нь нийгмийн нөхцөлөөс гадна нийгэмшүүлэх ажлыг буруу томьёолж хэрэглэж байгаатай шууд холбоотой байна.[[18]](#footnote-19)

Улсын хэмжээнд 2000-2009 онд урьд нь шүүхээр ямар нэгэн хэлбэрээр ял шийтгэгдсэн 18117 хүн дахин гэмт хэрэг үйлдсэн нь нийт гэмт хэрэг үйлдсэн хүмүүсийн 10 хувийг бүрдүүлсэн байна.[[19]](#footnote-20)

2007 онд 6149 хүн, 2008 онд 6282 хүн, 2009 онд 5069 хүн баривчлах болон хорих ял эдэлж байсан бөгөөд тэдний 42-48 хувь нь урьд өмнө ял шийтгүүлж байсан хүмүүс байна.[[20]](#footnote-21)

2007-2009 оны дунджаас авч үзэхэд 1606 хүн дахин гэмт хэрэг үйлдсэнээс харахад шоронгоос суллагдсан хүмүүсийн дунджаар 70 орчим хувь нь дахин гэмт хэрэг үйлдэж ял шийтгүүлсэн байна.[[21]](#footnote-22)

Иргэдээс авсан санал асуулгаас харахад “*гэмт хэрэг үйлдэгдэхэд ямар нөхцөлүүд байна вэ?”* гэх асуултад “...*хорихоос суллагдсан хүмүүст анхаарал тавих тогтолцоо байхгүй, хөдөлмөрлөх, түүний үр шимийг хүртэж амьдрах хүсэл эрмэлзлийг төлөвшүүлэх орчин бүрдээгүй..”, “...шоронд хүмүүсийг байлгаж цээрлүүлэх нь үр дүнтэй, шоронд л хийчихвэл болно гэсэн хандлагатай санал нийлэхгүй гэх”* зэргийг дурджээ.[[22]](#footnote-23)

Суллагдаад дахин гэмт хэрэг үйлдсэн шалтгааны бодит дүр зургийг харахад:

*“-Ажил олдохгүй, олдсон ч ажиллах боломжгүй*

*-Санхүүгийн эх үүсвэргүй, мөнгөгүйн улмаас өмчийн эсрэг гэмт хэрэг гол төлөв үйлддэг. Энэ нь хулгайн гэмт хэргийн 30 хувь нь давтан үйлдэж байгаагаас харагдаж байна.*

*-Нийгмийн бусад гишүүдийн дунд орж чадахгүй байна*

*-Асуудлыг хүчээр шийдвэрлэх хандлага”* гэжээ.

Хорих байгууллагын нийгмийн ажилтнуудтай хийсэн ярилцлагаас үзэхэд:

“*Шоронд байдаг гал хам, эсвэл янз бүрийн бүлэг нь элдэв хүчирхийлэл% гэмт хэрэг үйлдэх арга, зан араншинг бусаддаа халдаадаг. Өнөөдөр хүн шоронд тэр байтугай хэдхэн хоног урьдчилан хоригдоод гэмт хэрэгт суралцаад гардаг нь үнэн.*

Хорих ангиас суллагдаж байгаа хүмүүсийг дахин гэмт хэрэг үйлдэх гэмт санаа бодлоос нь татгалзуулах нэг бүрчилсэн арга хэмжээ авч хэрэгжүүлэх, тусгайлсан богино хугацааны нийгэмшүүлэхэд нөлөөлөхүйц эрх зүйн, нийгэм, хүмүүжлийн шинжтэй сургалт, хөтөлбөрт зайлшгүй хамруулах явдал юм.[[23]](#footnote-24)

Хорих байгууллагаас суллагдсан хүмүүсийг нийгэмшүүлэх, нийгмийн хариуцлагатай аж ахуйн нэгж, байгууллагаар дамжуулан ажилд зуучлах ажлыг нутгийн ИТХ, засаг захиргааны болон төрийн бус байгууллагуудын идэвхи санаачлагаар идэвхжүүлж ажиллах шаардлагатай байна.[[24]](#footnote-25)

Гэмт хэргээс урьдчилан сэргийлэх урьдчилан сэргийлэх тухай хууль тогтоомжид төрийн байгууллагаас шоронгоос суллагдсан хүмүүсийг нийгэмшүүлэх, тэдгээрийг нийгмийн харилцаанд дасан зохицох, хэвийн үйл ажиллагаа явуулахад дэмжлэг үзүүлэх үйл ажиллагааны талаархи зохицуулалт байхгүй байна.

Түүгээр зогсохгүй, практикт хуулийн байгууллагын үйл ажиллагаа, тухайлбал, цагдаа, прокурорын байгууллагын захиргааны хяналтын үйл ажиллагаа нь суллагдсан хүмүүст дарамт учруулдаг, алдсан дээр нь дахин түлхдэг, тэднийг нийгэмд хэвийн ажиллаж амьдрахад нь саад учруулж байгаа тухай захиргааны хяналтад байгаа судалгаанд хамрагдсан зарим хүмүүсээс саналаа илэрхийлсэн байна.[[25]](#footnote-26)

Судалгаагаар өгсөн зөвлөмжид хоригдлыг нийгэмшүүлэх хөтөлбөрийг залгамж шинж чанартай болгох, цаашид тусгайлсан нэгж байгуулж уг чиг үүргийг хариуцуулах талаар дорвитой шийдвэр гаргах, шоронд байгаа болон шоронгоос суллагдах гэж байгаа, суллагдсан хүмүүсийг нийгмээс хөндийрүүлэхгүй байх, шоронд гэмт зан үйл, дадалд суралцуулахгүй байх, хэвийн ажиллаж амьдрахад нь туслалцаа, дэмжлэг үзүүлэх тогтолцоог бий болгох тухай дурдсан байна.[[26]](#footnote-27)

Хүүхдийн асуудлыг тусгайлан авч үзэхэд 2006, 2009 онуудад батлагдсан Өршөөл үзүүлэх тухай хуулиар суллагдсан хүүхдүүд дахин гэмт хэрэг үйлдэж шоронд орсон, эсхүл насанд хүрсэн хүмүүсийн хорих ангид дэглэм өсөж хоригддог, 50-70 хувь нь суллагдсанаас хойш 3 жилийн дотор дахин гэмт хэрэг үйлдсэн байна.[[27]](#footnote-28)

Насанд хүрээгүйгүйчүүдийн хорин ангийн ажилтнуудтай хийсэн ярилцлагаас харахад “*шоронд удаан хугацаагаар байсан хүүхэд эргээд нийгэмд амьдрахад онцгой нөхцөл шаарддаг, энэ асуудалд анхаарал хандуулахгүй байгаагаас хүүхдүүд гэмт хэрэг дахин үйлдэж, мэргэшиж байна. Өршөөл үзүүлэх тухай хуулиудын дараа хорин анги хоосордог боловч 6-8 сарын дараа эргээд дүүрдэг нь хүүхдэд оногдуулах ялын бодлого гэхээсээ илүү суллагдсан хүүхдүүдэд чиглэсэн ямар ч ажил хийгдээгүйтэй шууд холбоотой”[[28]](#footnote-29)*гэсэн байна.

2012 онд хорих ангид ял эдэлж байгаа нийт 6911 хоригдлоос 3414 нь давтан гэмт хэрэг үйлдсэн, 2013 онд нийт 6629 хоригдлоос 3263 нь давтан гэмт хэрэг үйлдсэн, 2014 онд нийт 6546 хоригдлоос 3427 нь давтан гэмт хэрэг үйлдэж хорих ял эдэлж байгаа хоригдлууд байгаагаас харахад оноос он дамжин хорих ял эдэлж байгаа ялтнуудын тал, түүнээс илүү хувь нь давтан гэмт хэрэг үйлдэж ял шийтгүүлж байгаа нь харагдаж байгаа юм.

**1.1.10.Гэмт хэрэг, зөрчлөөс урьдчилан сэргийлэх ерөнхий чиглэлийн үр нөлөөний талаар**

Аль ч улс оронд гэмт хэрэг нь нийгэм, эдийн засгийн бодлогын үр дагавар болж гарч ирдэг сөрөг үзэгдэл бөгөөд гэмт хэргийн гаралтад олон сөрөг үзэгдэл нөлөөлдөг. Гэмт хэргийн гаралтад нөлөөлөх хүчин зүйлийг макро эдийн засгийн болон нийгмийн хүчин зүйлүүдтэй холбон судлахдаа шинжлэх ухааны үндэслэлтэй онол арга зүйд тулгуурлан судалснаар гэмт хэргийн гаралтаас урьдчилан сэргийлэх бодлого боловсруулахад чухал ач холбогдолтой.

Гэмт хэргийн түвшинд ял шийтгэл, гэмт хэргийн илрүүлэлт, хууль сахиулах үйл ажиллагааны зардал, эдийн засгийн зэрэг үндсэн хүчин зүйлс нөлөөлдөг учраас гэмт явдалтай тэмцэх нь дан ганц хууль сахиулах салбарын үйл ажиллагаа бус нийгэм эдийн засгийн бодлогод цогцоор нь шийдэх асуудал юм.

“Монгол Улсын гэмт хэрэг гаралтад нөлөөлсөн хүчин зүйлийг судлахдаа эдийн засгийн хүчин зүйл болох ажилгүй иргэдийн тоо, дундаж цалингийн хэмжээ, нийгмийн үзүүлэлт болох гэр бүл цуцлалтын тоо, боловсролын түвшний индексийг авч үзсэн бөгөөд гэр бүл цуцлалтын тоо нэгээр нэмэгдэх үед бүртгэгдсэн гэмт хэргийн тоо 7 тохиолдпоор нэмэгдэх, боловсролын индекс нэг хувиар өсөх үед бүртгэгдсэн гэмт хэргийн тоо 2549 тохиолдлоор буурахыг, дундаж цалин 1000 төгрөгөөр нэмэгдэх үед бүртгэгдсэн гэмт хэргийн тоо 2 тохиолдлоор нэмэгдэх, ажилгүй иргэдийн тоо нэгээр өсөх үед бүртгэгдсэн гэмт хэргийн тоо 0,5 тохиолдлоор нэмэгдэхээр тус тус үр дүн гарсан нь олон улсын судалгааны үр дүнтэй тохирч байна.” гэжээ.[[29]](#footnote-30)

**1.2.АСУУДЛААР ЭРХ, ХУУЛЬ ЁСНЫ АШИГ СОНИРХОЛ НЬ ХӨНДӨГДӨЖ БАЙГАА БҮЛГИЙГ ТОГТООХ**

|  |  |  |
| --- | --- | --- |
| **№** | **Эрх ашиг нь хөндөгдөж буй бүлэг** | **Тэдний эрх, ашиг сонирхолд ямар байдлаар нөлөөлж байгаа** |
| 1 | Нийт иргэд, аж ахуйн нэгж, байгууллага | Монгол Улсын Үндсэн хуулийн Арван нэгдүгээр зүйлийн 1 дэх хэсэгт: “...үндэсний аюулгүй байдал, нийгмийн дэг журмыг хангах нь төрийн үүрэг мөн.” гэж, Арван зургадугаар зүйлийн 2 дахь заалтад: “эрүүл, аюулгүй орчинд амьдрах,… эрхтэй.” гэж, **Арван есдүгээр зүйлийн** 1 дэх хэсэгт: “Төрөөс хүний эрх, эрх чөлөөг хангахуйц эдийн засаг, нийгэм, хууль зүйн болон бусад баталгааг бүрдүүлэх, хүний эрх, эрх чөлөөг зөрчихтэй тэмцэх, хөндөгдсөн эрхийг сэргээн эдлүүлэх үүргийг иргэнийхээ өмнө хариуцна.” гэж тус тус заасан бөгөөд иргэдийн Монгол Улсын Үндсэн хуульд заасан эрхээ чөлөөтэй эдлэх баталгаа нь бүрдэнэ |
| 2 | Хорих ял эдлээд суллагдсан иргэд | Гэмт хэргээс урьдчилан сэргийлэх тухай хууль тогтоомжид зааснаар тодорхой төрлийн гэмт хэрэг үйлдэж ял шийтгүүлж, суллагдсан тохиолдолд тодорхой хугацаанд цагдаагийн байгууллагад захиргааны хяналтад байхаар заасан. |

**1.3.АСУУДЛЫГ ҮҮСГЭЖ БАЙГАА ШАЛТГААН, НӨХЦӨЛИЙГ ТОГТООХ**

1. Гэмт хэрэг илрүүлсэн, шалгасан, гэмт хэрэг гарахаас урьдчилан сэргийлсэн, таслан зогсоосон ажлын “үнэлэмж”харилцан адилгүй байгаа нь бодитой асуудал ч үүнийг өөрчлөх, боловсронгуй болгох асуудал онол, практикийн түвшинд яригдсаар ирсэн ч үр дүн багатай, гэмт хэрэгтэй тэмцэх, хэв журам хамгаалах ажлын “хавсарга” хэмжээнд явсан хэвээр байна. Иймд гэмт хэргээс урьдчилан сэргийлэх ажилд бодлого, хүн хүч, хөрөнгө, үйл ажиллагаагаа түлхүү чиглүүлэх, цаг хугацааг түүнд илүү зарцуулах нь нэн чухал байна.[[30]](#footnote-31)

Аливаа гэмт хэргийг үйлдэгдэхээс нь өмнө урьдчилан сэргийлэх нь цаг хугацаа, хүн хүч, хөдөлмөр, зардал хэмнэсэн төр, олон нийт, ард иргэдийн хууль ёсны эрх, ашиг сонирхолд нийцсэн чухал ач холбогдолтой арга хэмжээ болох нь хууль сахиулах салбарынханд аль хэдийн тодорхой болсон асуудал гэдэг нь ойлгомжтой.

Иймд юуны түрүүнд Гэмт хэргээс урьдчилан сэргийлэх тухай хуулийн зохицуулалтыг боловсронгуй болгох, гэмт хэрэг, зөрчлөөс урьдчилан сэргийлэх үндсэн чиглэлүүдийг шинээр авч үзэж, урьдчилан сэргийлэх ажилд оролцогчийн эрх, үүрэг, оролцоог тодорхой болгож, тэдгээрийн үйл ажиллагааны уялдаа холбоог сайжруулах, урьдчилсан сэргийлэх үйл ажиллагааны төлөвлөлт, хэрэгжилт, үнэлгээ, хяналт шалгалт хийх тогтолцоог бүрдүүлж, тэдгээрийн хэрэгжилтийг эрчимжүүлэх шаардлагатай байна. Энэ хуулийг бүхий л түвшинд хэрэгжүүлэх асуудалд онцгой анхаарч, нутгийн өөрөө удирдах болон төр захиргаа, хууль сахиулах байгууллага, ТББ, иргэд, олон нийтийн оролцоог нэмэгдүүлэх талаархи зохицуулалтыг тусгах, иргэд олон нийтийн санал, санаачилгыг дэмжих илүү үр дүнтэй тогтолцоог бий болгож, гэмт хэргээс урьдчилан сэргийлэх үйл ажиллагааны шинэ арга барилыг нэвтрүүлэн ажиллах шаардлагатай байна.

2. Хууль сахиулах болон шүүх эрх мэдлийг хэрэгжүүлэгч байгууллагууд гэмт хэргээс урьдчилан сэргийлэх үүрэг, үйл ажиллагааг бодлогын түвшинд бие даасан хэмжээнд хэрэгжүүлж ирээгүй, гэмт хэрэгтэй тэмцэх үндсэн үүргийн хавсарга байдлаар, алба хаагчдын нийтлэг үүргийн хэрэгжилтийн явц үр дүнгээр хязгаарлагдаж ирсэн нь бүтэц, орон тоо, зохион байгуулалтаас харагдаж байна.

Тухайлбал, ЦЕГ-ын түвшинд бүтэц, орон тоогоор гэмт хэргээс урьдчилан сэргийлэх ажлын бодлогыг тодорхойлж, хэрэгжилтийг хангуулах, удирдлага зохион байгуулалтаар хангах, үйл ажиллагааг идэвхжүүлэх, үр дүнг тооцож хэтийн төлөвөө тодорхойлох нэгдсэн тогтолцоо байхгүй явж иржээ гэж хэлж болохоор байна.[[31]](#footnote-32)

Иймд хууль сахиулах байгууллагын бүтэц, зохион байгуулалтад өөрчлөлт оруулж улсын хэмжээнд гэмт хэргээс урьдчилан сэргийлэх үүргийг бие даан хэрэгжүүлдэг, нэгдсэн бодлогоор нэгтгэн удирддаг удирдлага зохион байгуулалтын тогтолцоог бий болгох шаардлагатай байна.

Үүний тулд хууль сахиулах байгууллагуудын нэг алба хаагчид оногдож байгаа ажлын ачаалал, ажил үүргээ хэвийн, үр дүнтэй гүйцэтгэх бодит боломж, чадамжийг харгалзан орон тоог олон улсын жишиг, шинжлэх ухааны үндэслэлтэйгээр хөдөлмөр зохион байгуулалтыг хийж, төрийн тасралтгүй үйлчилгээг иргэн нь шаардлагатай үедээ шуурхай авч чаддаг байх зарчимд тулгуурлан шийдвэрлэх нь иргэдийн амар тайван амьдралын баталгааг хангах нэг үндсэн зорилт байхыг анхаарах нь зүйтэй.

3. Цагдаагийн байгууллагад улс орны эрүүгийн нөхцөл байдал, гэмт хэргийн шалтгаан нөхцөлийг тодорхойлох, дүн шинжилгээ хийж гэмт хэрэгтэй тэмцэх, урьдчилан сэргийлэх, нийгмийн аюулгүй байдлыг хангах талаарх ойрын болон хэтийн бодлого, зорилтоо үндэслэлтэй тодорхойлж хэрэгжүүлэх боломжийг бүрдүүлсэн сүүлийн 9 жилийн хугацааны цахим мэдээллийн сантай болсон байна.

Цаашид мэдээллийн санг нийгмийн хөгжил дэвшлийн шаардлага, нөхцөл байдлын өөрчлөлттэй уялдуулан баяжуулж, үйлдэгдэж байгаа гэмт хэргийн шалтгаан, түүнд нөлөөлж байгаа нөхцөл байдлыг шинжлэх ухааны үндэслэлтэйгээр судлан дүн шинжилгээ хийж гэмт хэргээс урьдчилан сэргийлэх үйл ажиллагааны бодлогыг улс орны болон тодорхой нутаг дэвсгэрийн хэмжээнд тодорхойлж, хэрэгжүүлэх ажиллагаанд төрийн болон төрийн бус байгууллага, ард иргэдийг өргөнөөр татан оролцуулах явдлыг тогтмолжуулахад анхаарах нь зүйтэй.

4. Дэлхийн даяарчлал, бүс нутгийн нийгэм, эдийн засгийн хөгжил, өөрчлөлтөөс хамааран терроризм, хар тамхи, мансууруулах бодисын хууль бус эргэлт, хүн худалдаалах, хүрээлэн буй орчин, эдийн засаг, цахим мэдээллийн аюулгүй байдлын эсрэг, үндэстэн дамнасан зохион байгуулалттай гэмт хэрэг өсөх хандлагатай байна.

Цагдаагийн байгууллага нь хуулиар хүлээсэн үндсэн чиг үүргээ хэрэгжүүлэхэд техник, технологийн хувьд хоцрогдсон, үйл ажиллагааны арга тактик бүрэн шинэчлэгдээгүй, алба хаагчийн ажлын ачаалал хэт өндөр, төсөв хөрөнгийн хүрэлцээ дутмаг, түүний хуваарилалт төрөл мэргэжлийн албадын үйл ажиллагааг хараат бус байлгах, зайлшгүй бодит хэрэгцээ шаардлагыг харгалзах боломжгүй байдлаар хийгддэг зэргээс шалтгаалан шаардлагын түвшинд хүрч ажиллаж чадахгүй байна.

Цагдаагийн байгууллагад хийгдсэн шинэчлэлийн үр нөлөөг гүнзгийрүүлж, ард иргэдийн аюулгүй, амар тайван амьдралын баталгааг хангахын тулд мэргэшсэн, чадварлаг, харилцааны өндөр соёлтой хүний нөөцөөр бэхжүүлэх, өндөр технологийг нэвтрүүлэх, орчин үеийн техник хэрэгслээр хангах, шуурхай, найдвартай ажиллах таатай орчин нөхцөлийг бүрдүүлэх, алба хаагчдын эдийн засаг, нийгмийн баталгааг сайжруулах, олон нийт-цагдаагийн хамтын ажиллагааг өргөжүүлэхэд чиглэсэн хөгжлийн стратегийг судалгаанд суурилан, шинжлэх ухааны үндэслэлтэй бодлогод уялдуулан тодорхойлж, урт хугацаанд хэрэгжүүлэх зайлшгүй шаардлага тулгарч байгаа нь нөхцөл байдлаас харагдаж байна.

Цаашид цагдаагийн алба хаагчдын ажлын ачааллыг гаргаж болохуйц бүтээмж, үр дүнд нийцүүлэн тэнцвэржүүлэхүйц хөдөлмөр зохион байгуулалтыг судалгаа тооцоотой, шинжлэх ухааны үндэслэлтэй хийх, ард иргэдэд цагдаагийн үйлчилгээг шуурхай, хүртээмжтэй үзүүлэх нөхцөл боломжийг бүрдүүлэх, тэдний үйл ажиллагааг төрийн болон ТББ, ААН, ард иргэдтэй байнга тасралтгүй холбогдож, хүрсэн үр дүн, нөхцөл байдлын өрнөлт, өөрчлөлтөөр үнэлж, удирдлага зохион байгуулалтаар тасралтгүй хангах шаардлага байгааг анхаарч цахим мэдээллийн нэгдсэн санд урьдчилан сэргийлэх ажлын чиглэлээр бие даасан санг бүрдүүлж ажиллах нь чухал байна.

6. Цагдаагийн байгууллагаас гэмт хэргийг илрүүлэх, гэмт хэрэг нэг бүрийг бүртгэх чиглэлээр 2002 оноос хойш жил дараалан тодорхой зорилт дэвшүүлэн ажиллаж байгаа ч дорвитой өөрчлөлт гарахгүй байгаа нь цагдаагийн байгууллагын үйл ажиллагааны доголдол, цаашид гэмт хэрэг өсөх, гэмт хэрэг нуугдмал шинжтэй болох анхдагч нөхцөл гэж үзэх үндэстэй.

Тийм учир гэмт хэргийн тухай бодит мэдээлэлтэй байж, түүнтэй тэмцэх үйл ажиллагааг төлөвлөх, арга барилаа өөрчлөх, хүч арга хэрэгслийг зөв зохистой ашиглах, хэтийн төлөв боловсруулах, мэргэшсэн албадыг бий болгох нь чухал учир хууль сахиулах байгууллагуудад бүртгэгдээгүй, нуугдмал гэмт хэргийн талаар судлах нь сүүлийн үед эрдэмтэн судлаачдын туйлын зорилт болоод байна.

7. Дэлхий нийтэд нуугдмал гэмт хэргийн талаар судалгаа шинжилгээний ажлуудын үр дүнд маш их ахиц гарсан хэдий ч нуугдмал гэмт хэргийн нэгдсэн ойлголтод хүрээгүй, нарийвчилсан шалгуур үзүүлэлтийн тодорхойлолт боловсруулалтын шатанд байна. Манай улсад нуугдмал гэмт хэргийг тооцоолох аргачлал, арга зүй боловсруулагдаагүй байгаа нь криминологийн прогноз хийх боломжийг үгүйсгэж гэмт хэргээс урьдчилан сэргийлэх ажил үр дүнгүй байгаагийн гол шалтгаан бол энэ талаар чиглэсэн судалгаа хийгдээгүй, анхаарал хандуулахгүй байгаад оршиж байна.

Нуугдмал гэмт хэргийг судалснаар гэмт хэрэг үйлдэгсдийн зүгээс үзүүлж буй сөрөг үйл ажиллагаатай тэмцэх ажлын үр нөлөөг дээшлүүлэх ач холбогдолтой. Дээрх зорилгыг биелүүлэхэд дараах хэд хэдэн ажлыг санал болгож байна. Нуугдмал гэмт хэргийг тооцоолох субъектив аргачлал манай улсад төдийлөн сайн хөгжөөгүй, одоогоор хийгдсэн судалгаа байхгүйг харгалзан иргэдийн дунд санал асуулгын болон ярилцлагын аргаар тогтмол хугацаанд асуулга явуулж хэвших, нийт улсын болон нутаг дэвсгэрийн хэмжээний нуугдмал гэмт хэргийн индекс тогтоон ашиглаж хэвших, гэмт хэргийн тоон мэдээнд эрүүгийн хэрэг үүсгэхээс татгалзсан тогтоолыг хүчингүй болгосон тоог нэгтгэн гаргаж байх, гэмт хэргээс урьдчилан сэргийлэх албан ёсны төсөл хөтөлбөрийн хүрээнд нуугдмал гэмт хэргийн талаар судалгаа явуулах эрх зүйн болон эдийн засгийн орчинг бүрдүүлэх зайлшгүй шаардлагатай байна.

**ХОЁР.АСУУДЛЫГ ШИЙДВЭРЛЭХ ЗОРИЛГЫГ ТОДОРХОЙЛСОН БАЙДАЛ**

1.Гэмт хэргээс урьдчилансэргийлэх үйл ажиллагаа, төсөв санхүүг орон тооны бус, тогтворгүй үйлажиллагаатай бүтцэд харьяалуулж байгаа өнөөгийн тогтолцоог өөрчлөх замаар гэмтхэргээс урьдчилан сэргийлэх бодлого, зохицуулалтыг төвлөрүүлэн хэрэгжүүлдэг эргэххолбоо бүхий үр ашигтай тогтолцоог бүрдүүлэх;

2.Гэмт хэргээс урьдчилан сэргийлэх үйл ажиллагаанд зориулсан төсвийн хөрөнгийнхуваарилалт, зарцуулалт, хяналтын тогтолцоог боловсронгуй болгох;

3.Гэмт хэргээс урьдчилан сэргийлэх үйл ажиллагааг өргөтгөж,зөрчлөөсурьдчилан сэргийлэх үйлажиллагааг нэгдмэл байдлаар зохицуулах тогтолцоог бүрдүүлэх;

4.Гэмт хэргийн шалтгаан нөхцөлийг арилгах, урьдчилан сэргийлэх сайн туршлагуудыг дэмжих бодлого, эрх зүйн зохицуулалтаар хангах;

5.Гэмт хэргээс урьдчилан сэргийлэх тухай хуулийн зохицуулалтыгТөсвийн тухай болон Эрүүгийн хууль, Зөрчлийн тухай хууль тогтоомжид нийцүүлэн шинэчлэх, боловсронгуй болгох;

6.Гэмт хэргээс урьдчилан сэргийлэх үйл ажиллагаанд зарцуулах төсвийг хуульд заасан нөхцөл журмын дагуу батлан аймаг, сумын Засаг даргын мэдэлд хуваарилан зарцуулалтад нь хяналт тавьж ажиллах;

7.Гэмт хэргээс урьдчилан сэргийлэх үйл ажиллагаанд иргэд олон нийтийн оролцоог хангах, уг үйл ажиллагаа нь тэдгээрийн хэрэгцээ, шаардлагад нийцсэн байх эрх зүйн орчныг бүрдүүлэх;

8.Давтан гэмт хэрэг үйлдэхээс үр дүнтэй урьдчилан сэргийлэх зорилго бүхий хяналтын тогтолцоог бүрдүүлэх;

**ГУРАВ. АСУУДЛЫГ ЗОХИЦУУЛАХ ХУВИЛБАРУУД, ТЭДГЭЭРИЙН ЭЕРЭГ, СӨРӨГ ТАЛУУДЫГ ХАРЬЦУУЛСАН БАЙДАЛ**

Аргачлалын 5.1 дүгээр зүйлд зааснаар асуудлыг зохицуулах хувилбаруудыг тогтоож, эерэг болон сөрөг талыг харьцуулах үзэх ажлын хүрээнд дээр дурдсан асуудпыг шийдвэрлэх зорилгыг биелүүлэхэд чиглэсэн хувилбаруудыг тогтооно.

Аргачлалын дээрхи зүйлд зааснаар асуудлыг шийдвэрлэх доор дурдсан хувилбарууд байна:

5.1.1.“тэг” хувилбар буюу шинээр зохицуулалт хийхээс татгалзах;

5.1.2.хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх;

5.1.3.зах зээлийн механизмаар дамжуулан төрөөс зохицуулалт хийх;

5.1.4.төрөөс санхүүгийн интервенц хийх;

5.1.5.төрийн бус байгууллага, хувийн хэвшлээр тодорхой чиг үүргийг гүйцэтгүүлэх;

5.1.6.захиргааны шийдвэр гаргах;

5.1.7.хууль тогтоомжийн төсөл боловсруулах.

Дээр дурдсан, Аргачлалын 5.1.1-5.1.6-д заасан хувилбаруудын агуулгаас харахад эдгээр хувилбаруудын аль нь ч энэхүү тайлангийн Хоёр дахь хэсэгт заасан асуудлыг шийдвэрлэх зорилгуудад хүрэх хувилбар болохгүй байна.

Учир нь одоогийн хүчин төгөлдөр үйлчилж байгаа хууль тогтоомжийн зохицуулалтаас энэхүү тайлангийн нэг дэх хэсэгт заасан асуудал, шалтгаан нөхцөл үүссэн гэж үзэхээр байх тул зөвхөн “хууль тогтоомжийн төсөл боловсруулах” буюу Аргачлалын 5.1.7-д заасан хувилбараар зорилгодоо хүрэх боломжтой нь харагдаж байна.

Аргачлалын дагуу асуудалд дүн шинжилгээ хийх явцад дээр дурдсан асуудлуудыг хууль гаргах замаар шийдвэрлэнэ гэсэн дүгнэлтэд хүрэхээр байгаа тул мөн аргачлалын 5 дугаар зүйлийн 5.5-д заасны дагуу шинээр боловсруулах шаардлагатай хуулийн төслийн бүтэц агуулгыг дараахь байдлаар төсөөлж байна.

Хуулийн төслийн эхний бүлэгт хуулийн төслийн нийтлэг зохицуулалтууд буюу аливаа хууль тогтоомжид байдаг зорилт, хууль тогтоомж, гэмт хэрэг, зөрчлөөс урьдчилан сэргийлэх ажлын тодорхойлолт, гэмт хэрэг, зөрчлөөс урьдчилан сэргийлэх ажлын зорилго, үндсэн зарчмыг тусгах шаардлагатай.

Дараагийнбүлэгт гэмт хэрэг, зөрчлөөс урьдчилан сэргийлэх ажлын үндсэн чиглэл, тэдгээрийг хэрэгжүүлэх арга хэмжээний талаар тусгаж, гэмт хэрэг зөрчлөөс урьдчилан сэргийлэх чиглэлийг нэмэгдүүлж, тэдгээр чиглэлийг хэрэгжүүлэх арга хэмжээний талаар нарийвчлан тусгах шаардлагатай байна. Учир нь одоогийн хүчин төгөлдөр үйлчилж байгаа хуульд гэмт хэргээс урьдчилан сэргийлэх үндсэн гурван чиглэлийг тодорхойлсон боловч тэдгээрийг хэрэгжүүлэх арга хэмжээний талаар хуульд ямар нэгэн зохицуулалт байхгүй байгаа бөгөөд энэ нь гэмт хэргээс урьдчилан сэргийлэх үйл ажиллагааны үр нөлөөнд сөргөөр нөлөөлөх төдийгүй, уул үйл ажиллагааны цар хүрээг тодорхойлоход бэрхшээлтэй байдалд хүргэдэг.

Хуулийн төсөлд тусгах дараагийн асуудал бол гэмт хэрэг, зөрчлөөс урьдчилан сэргийлэх ажлын хамрах хүрээ болон гэмт хэрэг, зөрчлөөс урьдчилан сэргийлэх ажлыг улсын болон тодорхой засаг захиргааны нэгжийн хэмжээнд уялдуулан зохицуулах асуудал бөгөөд гэмт хэргээс урьдчилан сэргийлэх ажлыг уялдуулан зохицуулах арга хэлбэр, уг чиг үүргийг хэрэгжүүлэх Зохицуулах зөвлөл, салбар зөвлөл, дэд зөвлөлийн эрх хэмжээ, эрх зүйн байдлыг тодорхойлох, зөрчлөөс урьдчилан сэргийлэх ажлыг уялдуулан зохицуулах тухай зохицуулалт зайлшгүй үгүйлэгдэж байна.

Түүнчлэн энэхүү бүлэгт гэмт хэрэг, зөрчлийн талаархи нөхцөл байдлыг тогтоох зорилгоор гэмт хэрэг, зөрчлөөс урьдчилан сэргийлэх ажлыг хөндлөнгийн байгууллагаар үнэлүүлэх, хууль сахиулах байгууллагуудын албан ёсны тоо, статистикт бүртгэгддэггүй гэмт хэрэг, зөрчлийн гаралтын түвшинг тогтооход чиглэсэн зохицуулалтыг тусгаж, гэмт хэрэг, зөрчилтэй тэмцэх, урьдчилан сэргийлэх чиг үүрэг бүхий алба хаагчдыг бэлтгэх, мэргэшүүлэх, гэмт хэрэг, зөрчлийн талаархи цахим мэдээллийн сан бүрдүүлэх, гэмт хэрэг, зөрчлийн мэдээлэл цуглуулах, боловсруулахтай холбогдсон зохицуулалтыг тусгаснаар энэхүү тайлангийн 2 дахь хэсэгт заасан зорилтуудыг хэрэгжүүлэх боломж бүрдэнэ.

Дараагийн бүлэгтгэмт хэрэг, зөрчлөөс урьдчилан сэргийлэх талаархи Засгийн газар, хууль зүйн асуудал эрхэлсэн Засгийн газрын гишүүн, нутгийн захиргааны байгууллагууд болон бусад төрийн болон төрийн бус байгууллага, иргэн, хуулийн этгээд, хэвлэл, мэдээллийн байгууллагын оролцооны талаархи зохицуулалтыг шинээр авч үзэж, шинэлэг байдлаар зохицуулах шаардлагатай.

Гэмт хэрэг, зөрчлөөс урьдчилан сэргийлэх ажилд иргэдийг татан оролцуулах хэлбэрийг тусад нь бүлэг болгон тусгайлан хуулийн төсөлд тусгах шаардлагатай бөгөөд ингэхдээ одоогийн хүчин төгөлдөр үйлчилж байгаа хуульд заасан хоцрогдсон арга хэлбэрүүдийг хасаж, зарчмын хувьд шинэлэг зохицуулалтуудыг тусгах нь зүйтэй байна.

Гэмт хэрэг үйлдэж, хорих ял эдлээд суллагдсан хүнд хяналт тавихтай холбоотой зохицуулалтыг бие даасан бүлэгт тусгаж, энэхүү бүлгийн зохицуулалтыг боловсруулахдаа одоо хүчин төгөлдөр үйлчилж байгаа хууль тогтоомжийн хэрэгжилтийн байдлыг судалж, зөвхөн “хэлбэрийн” төдий хяналт тавьж байгааг өөрчилж, хорих байгууллагаас суллагдсан этгээдэд нийгмийн амьдралд эргэн ороход нь тусламж, дэмжлэг үзүүлэхэд илүү анхаарах, бүртгэх байдлаар хяналт хэрэгжүүлдэг байдлыг өөрчлөхөд чиглэсэн байх шаардлагатай.

Хуулийн төсөлд тусгах шаардлагатай дараагийн нэг бүлэг бол гэмт хэрэг, зөрчлөөс урьдчилан сэргийлэх ажлын санхүүжилтийн талаархи зохицуулалт бөгөөд энэхүү бүлгийн зохицуулалтыг боловсруулахдаа хүчин төгөлдөр үйлчилж байгаа хуулийн зохицуулалтын агуулгыг ерөнхийд нь хэвээр хадгалах боловч санхүүжилтийн хуваарилалт, зарцуулалтад хяналт тавих тогтолцоог боловсронгуй болгож, хөрөнгийг зарцуулах зориулалтыг өргөжүүлэх шаардлагатай.

**ДӨРӨВ. ЗОХИЦУУЛАЛТЫН ХУВИЛБАРУУДЫН ҮРНӨЛӨӨГ ТАНДАН СУДАЛСАН БАЙДАЛ**

Аргачлалын 5 дугаар зүйлийн 5.4-т заасны дагуу “хуулийн төсөл боловсруулах” хувилбарыг сонгосон бөгөөд үүнтэй холбогдуулан сонгосон хувилбарын үр нөлөөг Аргачлалын 6дугаар зүйлд заасны дагуу ерөнхий асуултуудад хариулах замаар дүгнэлтийг нэгтгэн гаргалаа.

**4.1.Хүний эрхэд үзүүлэх үр нөлөө**

|  |  |  |  |  |
| --- | --- | --- | --- | --- |
| **Үзүүлэх үр нөлөө:** | **Холбогдох асуултууд** | **Хариулт** | | **Тайлбар** |
| **Хүний эрхийн суурь арчмуудад нийцэж буй эсэх** | **1.1.Ялгаварлан гадуурхахгүй ба тэгш байх** | | | |
| Ялгаварлан гадуурхахыг хориглох эсэх | **Тийм** | Үгүй | Хүн бүр хууль, шүүхийн өмнө эрх тэгш байх зарчмыг хангасан байна. |
| Ялгаварлан гадуурхсан буюу аль нэг бүлэгт давуу байдал үүсгэх эсэх | Тийм | **Үгүй** | Аливаа ялгаварлан гадуурхалт, аль нэг бүлэгт давуу байдал бий болгох явдлыг таслан зогсооход чиглэгдсэн байна. Аль нэг бүлэгт давуу байдал олгосон, эсхүл ялгаварлан гадуурхсан утга агуулгатай зохицуулалт хуулийн төсөлд тусгагдахгүй, |
| Энэ нь тодорхой бүлгийн эмзэг байдлыг дээрдүүлэхийн тулд авч буй түр тусгай арга хэмжээ мөн бол олон улсын болон үндэсний хүний эрхийн хэм хэмжээнд нийцэж буй эсэх | Тийм | **Үгүй** | Монгол Улсын олон улсын гэрээгээр хүлээсэн уг бүлэгт хамаарах хүмүүсийн эрх зүйн байдалд хамаарах шаардлага, шалгуур үзүүлэлтэд бүрэн нийцсэн байна |
| **1.2. Оролцоог хангах** | | | |
| Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх | **Тийм** | Үгүй | Хууль тогтоомжийн тухай хуульд заасны дагуу хуулийн төслийг боловсруулсны дараа санал авах, олон нийтийн хэлэлцүүлэг авах зэрэг аргаар оролцоог хангах бүрэн боломжтой. Түүнчлэн хуулийн төслийг боловсруулахдаа иргэд олон нийтийн оролцоотой хийгдсэн судалгаа, эрдэм шинжилгээ, судалгааны ажлуудыг судалж үзсэн |
| Ялангуяа эрх, хууль ёсны ашиг сонирхол нь хөндөгдөж буй, эсхүл хөндөгдөж болзошгүй иргэдийг тодорхойлсон эсэх | **Тийм** | Үгүй | Тодорхойлсон байна. |
| **1.3. Хууль дээдлэх зарчим ба сайн засаглал хариуцлага** | | | |
| Зохицуулалтыг бий болгосноор хүний эрхийг хөхиүлэн дэмжих, хангах, хамгаалах явцад ахиц дэвшил гарах эсэх | **Тийм** | Үгүй | Монгол Улсын Үндсэн хуульд заасан иргэдийн эрх, эрх чөлөөгөө эдлэх баталгаа нэмэгдэнэ. Зохицуулалтыг бий болгосноор хүний эрхийг хөхиүлэн дэмжих, хангах, хамгаалах явцад ахиц дэвшил гарна |
| Зохицуулалтын хувилбар нь хүний эрхийн Монгол Улсын олон улсын гэрээ, НҮБ-ын хүний эрхийн механизмаас тухайн асуудлаар өгсөн зөвлөмжид нийцэж байгаа эсэх | **Тийм** | Үгүй | Нийцсэн байна. |
| Хүний эрхийг зөрчигчдөд хүлээлгэх хариуцлагыг тусгах эсэх | **Тийм** | Үгүй | Тухайн асуудлыг холбогдох хуулиар буюу Төрийн албаны тухай болон Эрүүгийн хууль, Зөрчлийн тухай хуулиар зохицуулахаар тусгаж, Зөрчлийн тухай хуульд нэмэлт, өөрчлөлт оруулах тухай хуулийн төслийг уялдуулан боловсруулна. |
| **Хүний эрхийг хязгаарласан зохицуулалт агуулсан эсэх** | Зохицуулалт нь хүний эрхийг хязгаарлах бол энэ нь хууль ёсны зорилгод нийцсэн эсэх | **Тийм** | Үгүй | Хүний эрхийг хязгаарлахад чиглэгдсэн тодорхой зохицуулалтыг тусгах бөгөөд энэ нь хуулийн зорилт, агуулгад бүрэн нийцэх бөгөөд хязгаарлалт нь зохистой хэмжээнд буюу МУ-ын Үндсэн хууль, ОУ-ын гэрээгээр зөвшөөрөгдсөн хэмжээнд байна |
| Хязгаарлалт тогтоох нь зайлшгүй эсэх | **Тийм** | Үгүй | Зайлшгүй байна. Тухайлбал, олон нийтийн сайн сайхны тулд тодорхой бүлэг, субьектэд нэмэлт үүрэг оногдуулж, хязгаарлалт тогтоох асуудал хуулийн төсөлд тусах боловч энэ нь ОУ-ын хэм хэмжээгээр зөвшөөрөгдсөн хэмжээнд байна. |
| **Эрхагуулагч** | Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх | **Тийм** | Үгүй | Тодорхойлсон байна. |
| Эрх агуулагчдыг эмзэг байдлаар нь ялгаж тодорхойлсон эсэх | Тийм | **Үгүй** | Үгүй, нийтлэг байдлаараа нийтлэг зохицуулалттай байна. |
| Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх | Тийм | **Үгүй** | Үгүй, нийтлэг байдлаараа нийтлэг зохицуулалттай байна. |
| Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх /хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй/ | Тийм | **Үгүй** | Үгүй, нийтлэг байдлаараа нийтлэг зохицуулалттай байна. |
| **Үүрэг хүлээгч** | Үүрэг хүлээгчдийг тодорхойлсон эсэх | **Тийм** | Үгүй | Гэмт хэрэг, зөрчлөөс урьдчилан сэргийлэх үйл ажиллагааны бүхий л оролцогч, хэрэгжүүлэгчийг тодорхойлж, тэдгээрийн үүрэг, хариуцлагыг хуульд тусгайлан заана. |
| **Жендэрийн эрх тэгш байдлыг хангах тухай хуульд нийцүүлсэн эсэх** | Жендэрийн үзэл баримтлалыг тусгасан эсэх | **Тийм** | Үгүй | Хүйсээр ялгаварлахыг хориглох агуулга хүний эрхийн ерөнхий зарчмын хүрээнд тусгагдана. |
| Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх | **Тийм** | Үгүй | Бүх нөхцөлд жендэрийн тэгш байдлыг хангах нөхцөл агуулгаар тусгагдана. |

**4.2.Эдийн засагт үзүүлэх үр нөлөө**

“Хуулийн төсөл боловсруулах” хувилбар нь дотоодын болон гадаадын аж ахуйн нэгж байгууллага дэлхий болон дотоодын зах зээл дээр өрсөлдөх чадвар, тогтвортой байдал, тэдний үйлдвэрлэлийн болон захиргааны зардал, макро эдийн засгийн хүрээнд, мэдээлэх үүргийн улмаас үүсч байгаа захиргааны зардлын ачаалал, өмчлөх эрх, өрхийн орлого, зарлага, олон улсын харилцаа зэрэг сөрөг нөлөө үзүүлэхгүй нь Аргачлалын 6.2-т заасан эдийн засагт үзүүлэх үр нөлөөний суурь асуултын хариулт/Хавсралт хүснэгт 2/-аас харагдаж байна.

|  |  |  |  |  |
| --- | --- | --- | --- | --- |
| **Үзүүлэх үр**  **нөлөө** | **Холбогдох асуулт** | **Хариулт** | | **Тайлбар** |
| 1.Дэлхийн зах зээл дээр өрсөлдөх чадвар | 1.1.Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх | Тийм | **үгүй** | Ямар нэгэн сөрөг нөлөө байхгүй, |
| 1.2.Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх (эдийн засгийн байршил өөрчлөгдөхийг оролцуулан) | Тийм | **үгүй** | Ямар нэгэн сөрөг нөлөө байхгүй. |
| 1.3.Дэлхийн зах зээл дээрх таагүй нөлөөллийг Монголын зах зээлд орж ирэхээс хамгаалахад нөлөөлж чадах эсэх | Тийм | **үгүй** | Ямар нэгэн сөрөг нөлөө байхгүй |
| 2.Дотоодын зах зээлийн өрсөлдөх чадвар болон тогтвортой байдал | 2.1.Хэрэглэгчдийн шийдвэр гаргах боломжийг бууруулах эсэх | Тийм | **үгүй** | Ямар нэгэн сөрөг нөлөө байхгүй |
| 2.2.Хязгаарлагдмал өрсөлдөөний улмаас үнийн хөөрөгдлийг бий болгох эсэх | Тийм | **үгүй** | Ямар нэгэн сөрөг нөлөө байхгүй |
| 2.3.Зах зээлд шинээр орж ирж байгаа аж ахуйн нэгжид бэрхшээл, хүндрэл бий болгох эсэх | Тийм | **үгүй** | Ямар нэгэн сөрөг нөлөө байхгүй |
| 2.4.Зах зээлд шинээр монополийг бий болгох эсэх | Тийм | **үгүй** | Ямар нэгэн сөрөг нөлөө байхгүй |
| 3.Аж ахуйн нэгжийн үйлдвэрлэлийн болон захиргааны зардал | 3.1.Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх | Тийм | **үгүй** | Ямар нэгэн сөрөг нөлөө байхгүй |
| 3.2.Санхүүжилтийн эх үүсвэр олж авахад нөлөө үзүүлэх эсэх | Тийм | **үгүй** | Ямар нэгэн сөрөг нөлөө байхгүй |
| 3.3.Зах зээлээс тодорхой бараа бүтээгдэхүүнийг худалдан авахад хүргэх эсэх | Тийм | **үгүй** | Ямар нэгэн сөрөг нөлөө байхгүй |
| 3.4.Бараа бүтээгдэхүүний борлуулалтад ямар нэг хязгаарлалт, эсхүл хориг тавих эсэх | Тийм | **үгүй** | Ямар нэгэн сөрөг нөлөө байхгүй |
| 3.5.Аж ахуйн нэгжийг үйл ажиллагаагаа зогсооход хүргэх эсэх | Тийм | **үгүй** | Ямар нэгэн сөрөг нөлөө байхгүй |
| 4.Мэдээлэх үүргийн улмаас үүсч байгаа захиргааны зардлын ачаалал | 4.1.Хуулийн этгээдэд захиргааны шинж чанартай нэмэлт зардал (Тухайлбал, мэдээлэх, тайлан гаргах г.м) бий болгох эсэх | Тийм | **үгүй** | Ямар нэгэн сөрөг нөлөө байхгүй. Аливаа мэдээлэх үүргийг одоогийн хүчин төгөлдөр хууль тогтоомжийн хүрээнд авч үзнэ. |
| 5.Өмчлөх эрх | 5.1.Өмчлөх эрхийг (үл хөдлөх, хөдлөх эд хөрөнгө, эдийн бус баялаг зэргийг) хөндсөн зохицуулалт бий болох эсэх | Тийм | **үгүй** | Ямар нэгэн сөрөг нөлөө байхгүй |
| 5.2.Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх | Тийм | **үгүй** | Ямар нэгэн сөрөг нөлөө байхгүй |
| 5.3.Оюуны өмчийн (патент, барааны тэмдэг, зохиогчийн эрх зэрэг) эрхийг хөндсөн зохицуулалт бий болгох эсэх | Тийм | **үгүй** | Ямар нэгэн сөрөг нөлөө байхгүй |
| 6.Инноваци болон судалгаа шинжилгээ | 6.1.Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх | **Тийм** | үгүй | Иргэдийн шинэ санал, санаачлагыг дэмжих, тэдгээрийн үйл ажиллагаанд дэмжлэг үзүүлэх талаархи зохицуулалтыг хуулийн төсөлд тусгана. |
| 6.2.Үйлдвэрлэлийн шинэ технологи болон шинэ бүтээгдэхүүн нэвтрүүлэх, дэлгэрүүлэхийг илүү хялбар болгох эсэх | **Тийм** | үгүй | Иргэдийн шинэ санал, санаачлагыг дэмжих, тэдгээрийн үйл ажиллагаанд дэмжлэг үзүүлэх талаархи зохицуулалтыг хуулийн төсөлд тусгана. |
| 7.Хэрэглэгч болон гэр бүлийн төсөв | 7.1.Хэрэглээний үнийн түвшинд нөлөө үзүүлэх эсэх | Тийм | **үгүй** | Ямар нэгэн сөрөг нөлөө байхгүй |
| 7.2.Хэрэглэгчдийн хувьд дотоодын зах зээлийг ашиглах боломж олгох эсэх | Тийм | **үгүй** | Ямар нэгэн сөрөг нөлөө байхгүй |
| 7.3.Хэрэглэгчдийн эрх ашигт нөлөөлөх эсэх | Тийм | **үгүй** | Ямар нэгэн сөрөг нөлөө байхгүй |
| 7.4.Хувь хүний/гэр бүлийн санхүүгийн байдалд (шууд буюу урт хугацааны туршид) нөлөө үзүүлэх эсэх | Тийм | **үгүй** | Ямар нэгэн сөрөг нөлөө байхгүй |
| 8.Тодорхой бүс нутаг, салбарууд | 8.1.Тодорхой бүс нутагт буюу тодорхой нэг чиглэлд ажлын байрыг шинээр бий болгох эсэх | Тийм | **үгүй** | Ямар нэгэн сөрөг нөлөө байхгүй |
| 8.2.Тодорхой бүс нутагт буюу тодорхой нэг чиглэлд ажлын байр багасгах чиглэлээр нөлөө үзүүлэх эсэх | Тийм | **үгүй** | Ямар нэгэн сөрөг нөлөө байхгүй |
| 8.3.Жижиг, дунд үйлдвэр, эсхүл аль нэг салбарт нөлөө үзүүлэх эсэх | Тийм | **үгүй** | Ямар нэгэн сөрөг нөлөө байхгүй |
| 9.Төрийн захиргааны байгууллага | 9.1.Улсын төсөвт нөлөө үзүүлэх эсэх | Тийм | **үгүй** | Ямар нэгэн сөрөг нөлөө байхгүй. Гэмт хэрэг, зөрчлөөс урьдчилан сэргийлэх үйл ажиллагаанд зарцуулах төсвийн хэмжээг одоогийн хүчин төгөлдөр үйлчилж байгаа хууль тогтоомжийн зохицуулалтад нийцүүлэн авч үзэх бөгөөд нэмэгдэл зардал шаардагдахгүй байхаар зохицуулна. |
| 9.2.Шинээр төрийн байгууллага байгуулах, эсхүл төрийн байгууллагад бүтцийн өөрчлөлт хийх шаардлага тавигдах эсэх | Тийм | **үгүй** | Ямар нэгэн сөрөг нөлөө байхгүй. Шинээр төрийн байгууллага байгуулах тухай зохицуулалтыг хуулийн төсөлд тусгахгүй. |
| 9.3.Төрийн байгууллагад захиргааны шинэ чиг үүрэг бий болгох эсэх | Тийм | **үгүй** | Ямар нэгэн сөрөг нөлөө байхгүй. Төрийн захиргааны болон бүхий шатны байгууллагуудын эрх, үүргийг тодорхой хэмжээгээр нэмэгдүүлэх боловч энэ нь одоогийн хүчин төгөлдөр үйлчилж байгаа хууль тогтоомжийн хүрээнд байна. |
| 10.Макро эдийн засгийн хүрээнд | 10.1.Эдийн засгийн өсөлт болон ажил эрхлэлтийн байдалд нөлөө үзүүлэх эсэх | **Тийм** | үгүй | Гэмт хэрэг, зөрчлийн тоо буурснаар түүний улмаас бусдад болон эдийн засагт учрах хохирол, хор уршиг багасах эерэг үр дүнтэй бөгөөд энэ нь эдийн засгийн өсөлтөд эерэгээр нөлөөлнө гэж тооцоолж байна. |
| 10.2.Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх | **Тийм** | үгүй | Гэмт хэрэг, зөрчлийн тоо буурснаар түүний улмаас бусдад болон эдийн засагт учрах хохирол, хор уршиг багасах эерэг үр дүнтэй бөгөөд энэ нь эдийн засгийн өсөлтөд эерэгээр нөлөөлнө гэж тооцоолж байна. |
| 10.3.Инфляци нэмэгдэх эсэх | Тийм | **үгүй** | Ямар нэгэн сөрөг нөлөө байхгүй |
| 11.Олон улсын харилцаа | 11.1.Монгол Улсын олон улсын гэрээтэй нийцэж байгаа эсэх | **Тийм** | үгүй | Монгол Улсын Олон улсын гэрээнд нийцсэн байна |

**4.3.Нийгэмд үзүүлэх үр нөлөө**

“Хуулийн төсөл боловсруулах” хувилбарын хувьд Аргачлалын 6.2-т заасан нийгэм үзүүлэх үр нөлөөний суурь асуултын хариулт/Хавсралт хүснэгт 3/-аас харахад нийгэмд үзүүлэх ямар нэг сөрөг үр нөлөө байхгүй ба төрийн үйлчилгээний чанар, хүртээмжид эерэгээр нөлөөлөхөөр байна.

|  |  |  |  |  |
| --- | --- | --- | --- | --- |
| **Үзүүлэх үр**  **нөлөө** | **Холбогдох асуулт** | **Хариулт** | | **Тайлбар** |
| 1.Ажил эрхлэлтийн байдал, хөдөлмөрийн зах зээл | 1.1.Шинээр ажлын байр бий болох эсэх | **Тийм** | Үгүй | Захиргааны хяналтад байгаа хүмүүст туслах, тэдгээрийн нийгэмд дахин дасан зохицох боломж, нөхцөлийг нэмэгдүүлэх чиглэлээр тодорхой зохицуулалтуудыг хуулийн төсөлд тусгаж, аж ахуйн нэгжүүдэд энэ талаар тодорхой үүрэг хүлээлгэснээр ажлын байр шинээр нэмэгдэх боломжтой. |
| 1.2.Шууд болон шууд бусаар ажлын байрны цомхотгол бий болгох эсэх | Тийм | **Үгүй** | Ямар нэгэн сөрөг нөлөө байхгүй |
| 1.3.Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 1.4.Тодорхой насны хүмүүсийн ажил эрхлэлтийн байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 2.Ажлын стандарт, хөдөлмөрлөх эрх | 2.1.Ажлын чанар, стандартад нөлөөлөх эсэх | Тийм | **Үгүй** |  |
| 2.2.Ажилчдын эрүүл мэнд, хөдөлмөрийн аюулгүй байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 2.3.Ажилчдын эрх, үүрэгт шууд болон шууд бусаар нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 2.4.Шинээр ажлын стандарт гаргах эсэх | Тийм | **Үгүй** | Ямар нэгэн сөрөг нөлөө байхгүй |
| 2.5.Ажлын байранд технологийн шинэчлэлийг хэрэгжүүлэхтэй холбогдсон өөрчлөлт бий болгох эсэх | Тийм | **Үгүй** | Ямар нэгэн сөрөг нөлөө байхгүй |
| 3.Нийгмийн тодорхой бүлгийг хамгаалах асуудал | 3.1.Шууд болон шууд бусаар тэгш бус байдал үүсгэх эсэх | Тийм | **Үгүй** | Ямар нэгэн сөрөг нөлөө байхгүй |
| 3.2.Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэршээлтэй иргэд, ажилгүй иргэд, үндэстний цөөнхөд гэх мэт | Тийм | **Үгүй** | Ямар нэгэн сөрөг нөлөө байхгүй |
| 3.3.Гадаадын иргэдэд илэрхий нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.Төрийн удирдлага, сайн засаглал, шүүх эрх мэдэл, хэвлэл мэдээлэл, ёс суртахуун | 4.1.Засаглалын харилцаанд оролцогчдод нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.2.Төрийн байгууллагуудын үүрэг, үйл ажиллагаанд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.3.Төрийн захиргааны албан хаагчдын эрх, үүрэг, харилцаанд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.4.Иргэдийн шүүхэд хандах, асуудлаа шийдвэрлүүлэх эрхэд нөлөөлөх эсэх | **Тийм** | Үгүй | Эерэгээр нөлөөлнө. Иргэдийн хууль зүйн мэргэжлийн туслалцаа авах эрх нь баталгаажна. |
| 4.5.Улс төрийн нам, төрийн бус байгууллагын үйл ажиллагаанд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 5.Нийтийн эрүүл мэнд, аюулгүй байдал | 5.1.Хувь хүн/нийт хүн амын дундаж наслалт, өвчлөлт, нас баралтын байдалд нөлөөлөх эсэх | Тийм | **Үгүй** | . Ямар нэгэн сөрөг нөлөө байхгүй |
| 5.2.Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 5.3.Хүмүүсийн амьдралын хэв маяг (хооллолт, хөдөлгөөн, архи, тамхины хэрэглээ)-т нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 6.Нийгмийн хамгаалал, эрүүл мэнд, боловсролын систем | 6.1.Нийгмийн үйлчилгээний чанар, хүртээмжид нөлөөлөх эсэх | **Тийм** | Үгүй | Хууль зүйн мэргэжлийн туслалцааны чанар, хүртээмжийг нэмэгдүүлнэ. |
| 6.2.Ажилчдын боловсрол, шилжилт хөдөлгөөнд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 6.3.Иргэдийн боловсрол (төрийн болон хувийн хэвшлийн боловсролын байгууллага) олох, мэргэжил эзэмших, давтан сургалтад хамрагдахад сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 6.4.Нийгмийн болон эрүүл мэндийн үйлчилгээ авахад сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 6.5.Их, дээд сургуулиудын үйл ажиллагаа, өөрийн удирдлагад нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 7.Гэмт хэрэг, нийгмийн аюулгүй байдал | 7.1.Нийгмийн аюулгүй байдал, гэмт хэргийн нөхцөл байдалд нөлөөлөх эсэх | **Тийм** | Үгүй | Гэмт хэрэг, зөрчлийн тоо буурч, гэмт хэргийн нөхцөл байдалд эерэгээр нөлөөлнө |
| 7.2.Хуулийг албадан хэрэгжүүлэхэд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 7.3.Гэмт хэргийн илрүүлэлтэд нөлөө үзүүлэх эсэх | **Тийм** | Үгүй | Гэмт хэрэг, зөрчлийн тоо буурснаар тодорхой төрлийн гэмт хэрэг, зөрчилд хандуулах анхаарал, хүн хүчийг зөв хуваарилснаар гэмт хэргийн илрүүлэлтэд эерэг нөлөө үзүүлнэ. |
| 7.4.Гэмт хэргийн хохирогчид, гэрчийн эрхэд сөрөг нөлөө үзүүлэх эсэх | **Тийм** | Үгүй | Эерэг нөлөө үзүүлнэ. |
| 8.Соёл | 8.1.Соёлын өвийг хамгаалахад нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 8.2.Хэл, соёлын ялгаатай байдал бий болгох эсэх, эсхүл уг ялгаатай байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 8.3.Иргэдийн түүх, соёлоо хамгаалах оролцоонд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |

**4.4.Байгаль орчинд үзүүлэх үр нөлөө**

Аргачлалын 6.2-т заасан байгаль орчинд үзүүлэх үр нөлөөний суурь асуултын хариулт/Хавсралт хүснэгт 4/-аас харахад “хуулийн төсөл боловсруулах” хувилбар нь байгаль орчинд ямар нэгэн шууд болон шууд бус сөрөг нөлөө үзүүлэхээргүй байна.

|  |  |  |  |  |
| --- | --- | --- | --- | --- |
| **Үзүүлэх үр**  **нөлөө** | **Холбогдох асуулт** | **Хариулт** | | **Тайлбар** |
| 1.Агаар | 1.1.Зохицуулалтын хувилбарын үр дүнд агаарын бохирдлыг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 2.Зам тээвэр, түлш, эрчим хүч | 2.1.Тээврийн хэрэгслийн түлшний хэрэглээг нэмэгдүүлэх/бууруулах эсэх | Тийм | **Үгүй** | Ямар нэгэн сөрөг нөлөө байхгүй |
| 2.2.Эрчим хүчний хэрэглээг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 2.3.Эрчим хүчний үйлдвэрлэлд нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 2.4.Тээврийн хэрэгслийн агаарын бохирдлыг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 3.Ан амьтан, ургамлыг хамгаалах | 3.1.Ан амьтны тоо хэмжээг бууруулах эсэх | Тийм | **Үгүй** | Ямар нэгэн сөрөг нөлөө байхгүй |
| 3.2.Ховордсон болон нэн ховор амьтан, ургамалд сөргөөр нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 3.3.Ан амьтдын нүүдэл, суурьшилд сөргөөр нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 3.4.Тусгай хамгаалалттай газар нутагт сөргөөр нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.Усны нөөц | 4.1.Газрын дээрх ус болон гүний ус, цэвэр усны нөөцөд сөргөөр нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 4.2.Усны бохирдлыг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 4.3.Ундны усны чанарт нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй |
| 5.Хөрсний бохирдол | 5.1.Хөрсний бохирдолтод нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 5.2.Хөрсийг эвдэх, ашиглагдсан талбайн хэмжээг нэмэгдүүлэх эсэх | Тийм | **Үгүй** | Ямар нэгэн сөрөг нөлөө байхгүй |
| 6.Газрын ашиглалт | 6.1.Ашиглагдаагүй байсан газрыг ашиглах эсэх | Тийм | **Үгүй** | Ямар нэгэн сөрөг нөлөө байхгүй |
| 6.2.Газрын зориулалтыг өөрчлөх эсэх | Тийм | **Үгүй** | Ямар нэгэн сөрөг нөлөө байхгүй |
| 6.3.Экологийн зориулалтаар хамгаалагдсан газрын зориулалтыг өөрчлөх эсэх | Тийм | **Үгүй** | Ямар нэгэн сөрөг нөлөө байхгүй |
| 7.Нөхөн сэргээгдэх/нөхөн сэргээгдэхгүй байгалийн баялаг | 7.1.Нөхөн сэргээгдэх байгалийн баялгийг өөрөө нөхөн сэргээгдэх чадавхийг нь алдагдуулахгүйгээр зохистой ашиглах эсэх | Тийм | **Үгүй** | Ямар нэгэн сөрөг нөлөө байхгүй |
| 7.2.Нөхөн сэргээгдэхгүй байгалийн баялгийн ашиглалт нэмэгдэх эсэх | Тийм | **Үгүй** | Ямар нэгэн сөрөг нөлөө байхгүй |

**4.5. Монгол Улсын Үндсэн хууль, Монгол Улсын олон улсын гэрээ,**

**бусад хуультай нийцэж байгаа эсэх**

Аргачлалын 5 дугаар зүйлийн 5.4.1-т заасны дагуу шууд хуулийн төсөл боловсруулах хувилбарыг сонгосон бөгөөд боловсруулах хуулийн төсөл нь Монгол Улсын Үндсэн хууль, Монгол Улсын олон улсын гэрээ болон бусад хуультай нийцсэн байна.

**ТАВ. ЗОХИЦУУЛАЛТЫН ХУВИЛБАРУУДЫГ ХАРЬЦУУЛЖ ДҮГНЭЛТ ХИЙХ**

Аргачлалын 5 дугаар зүйлийн 5.4-т заасны дагуу хууль тогтоомжийн төсөл боловсруулах хувилбарыг шууд сонгосон тул харьцуулсан дүгнэлт хийх шаардлагагүй.

**ЗУРГАА.ОЛОН УЛСЫН БОЛОН БУСАД УЛСЫН ХУУЛЬ ЭРХ ЗҮЙН ЗОХИЦУУЛАЛТТАЙ ХАРЬЦУУЛСАН БАЙДАЛ**

**ОЛОН УЛСЫН СТАНДАРТ**

НҮБ-ын стандарт

НҮБ-аас баталсан гэмт хэргээс урьдчилан сэргийлэх ажлын стандартын гол агуулга нь улс орнуудын засгийн газар нь үйл ажиллагаандаа урьдчилан сэргийлэх хөтөлбөр хэрэгжүүлэх талаар тогтмол тусгах, гэмт хэргээс урьдчилан сэргийлэх олон улсын үйл ажиллагааг дэмжих, түүнд оролцох, бүс нутгийг хамарсан гэмт хэргээс урьдчилан сэргийлэх чиглэлээр явуулж байгаа үйл ажиллагаанд санхүүжилт олгох, олон улсын болон бүс нутгийн хэмжээнд гэмт хэргээс урьдчилан сэргийлэх бодлого боловсруулж хэрэгжүүлэх, гэмт хэргээс урьдчилан сэргийлэх үйл ажиллагааны цогц төлөвлөлт хийж хэрэгжүүлэх үйл ажиллагаа идэвхитэй явуулж байгаа улс орнуудад дэмжлэг, туслалцаа үзүүлэх, туршлага солилцох ажлыг зохион байгуулах, насанд хүрээгүй хүмүүсийг гэмт хэргээс урьдчилан сэргийлэх ажлын удирдамж боловсруулж, хэрэгжүүлэх, олон улсын хэмжээнд тулгамдсан асуудлыг шийдвэрлэх цогц стратеги боловсруулж, хэрэгжүүлэх, тэдгээрийн үр дүнг үнэлэх арга хэрэгслээр хангах гэх зэрэг үйл ажиллагааг хэрэгжүүлэх байна.

**Канад Улс**

Гэмт хэргээс урьдчилан сэргийлэх ажлын стандартыг тус улсын Хууль зүйн яам баталдаг бөгөөд уг стандартад дараахь үндсэн 2 чиглэлийг тодорхойлсон байна:

* Орон нутгийн засаг захиргаа, олон нийтийн байгууллага, аж ахуй нэгж, хөрш зэргэлдээ орон нутгийн засаг захиргааны нэгжийн санаачилгыг хэрэгжүүлэх замаар олон нийтийн санаачлагыг дэмжих
* Шилдэг туршлага, санаачлага солилцох, иргэд олон нийтийн санаачилгаар зохион байгуулж байгаа ажилд цагдаагийн байгууллага, алба хаагч, сайн дурын ажилтан оролцох үүрэг хүлээдэг нь цагдаагийн байгууллагаас явуулах гэмт хэргээс урьдчилан сэргийлэх ажлыг иргэд олон нийтэд түшиглэн зохион байгуулах, тэдний санаачилгыг дэмжих

Дээрхи чиглэлүүдийн гол агуулга нь олон нийтэд суурилсан гэмт хэрэг, зөрчлөөс урьдчилан сэргийлэх үйл ажиллагаа явуулах бөгөөд иргэд олон нийтийн байгууллагуудын санал, санаачлагыг дэмжих нь төрийн үүрэг байхаар зохицуулсан байна.

**АНУ-ын Виржиниа муж**

Виржиниа муж улсын стандартын агуулга нь:

* Үндэсний хэмжээний стратеги, төлөвлөгөөг баталж, хэрэгжүүлэх
* Гэмт хэргээс урьдчилан сэргийлэх үйл ажиллагаанд шаардлагатай төсвийг уг үйл ажиллагааг хэрэгжүүлэгч байгууллагуудын төсөвт суулган зарцуулах
* Хууль сахиулах байгууллагуудад гэмт хэргээс урьдчилан сэргийлэх чиглэлийн бүтэц нэгж байгуулан олон нийтийн цагдаагийн ажилтан ба сайн дурын ажилтныг томилон ажиллуулах
* Аливаа агентлагийн бүтцэд гэмт хэргээс урьдчилан сэргийлэх нэгжийг бий болгох
* Урьдчилан сэргийлэх үйл ажиллагааг гэмт хэргийн нөхцөл байдалд нийцүүлэх, аливаа урьдчилан сэргийлэх арга хэмжээг иргэд олон нийтэд түшиглэн явуулах стратеги боловсруулах
* Орон нутгийн засаг захиргааны байгууллагатай хамтран ажиллах
* Хууль сахиулах байгууллага бүр урьдчилан сэргийлэх чиг үүргийг хэрэгжүүлэх
* Үйл ажиллагааны үр ашигтай төлөвлөлт хийж, хэрэгжүүлэх
* Ажилтнуудыг зохих хэмжээний сургалтад хамруулсан, мэргэшүүлсэн байх
* Урьдчилан сэргийлэх үйл ажиллагааны уялдаа холбоог хангах зэргийг хамаарч байна.

Түүнчлэн уг стандартаар гэмт хэргээс урьдчилан сэргийлэх ажил үйлчилгээг хүргэх үүргийг байгууллагын бүх ажилтнуудын үүрэг хариуцлага гэж заагаад агентлаг байгууллагуудын гэмт хэргээс урьдчилан сэргийлэх үйл ажиллагааг үр дүнтэй уялдуулан зохицуулах ажлыг чухалчилсан байна.

Энэхүү стандартад нийтийн хэв журам сахиулах, гэмт хэргээс урьдчилан сэргийлэх ажлыг шинжлэх ухааны ололт амжилт, орчин үеийн техник технологи дээр тулгуурлан явуулах, шинэ техник технологийг нэмэгдүүлэх үзэл баримтлалыг мөн тусгасан байна.

**БНУУ**

Узбекистан улсад гэмт хэргээс урьдчилан сэргийлэх чиглэлээр бие даасан хуульгүй бөгөөд насанд хүрээгүй этгээдийг гэмт хэрэг, зөрчлөөс урьдчилан сэргийлэх тухай хууль 2010 оноос хойш хүчин төгөлдөр үйлчилж байна. Хуулийн зорилго нь МУ-ын хууль тогтоомжоос ялгаатай байгаа бөгөөд тус хуулийн зорилгыг “гэмт хэрэг, зөрчлийн улмаас хувийн өмчид үүсэх хохирлоос урьдчилан сэргийлэх” гэж тодорхойлсон байна.

Узбекистан Улсын хуульд зааснаар хүний эрх, эрх чөлөөг хамгаалах, иргэдийн эрх зүйн ухамсар, соёлыг дээшлүүлэх, зөрчлийн шалтгаан нөхцөлийг судлах, түүнийг арилгах арга хэмжээ авах, зөрчил гаргагч болон зөрчлийн улмаас хохирогчдод зориулсан тодорхой арга хэмжээ авах, зөрчлийн эрсдэлийг бууруулах, энэ талаар төрийн болон төрийн бус байгууллага, иргэдийн зүгээс дангаараа эсхүл хамтран явуулж байгаа үйл ажиллагааг гэмт хэргээс урьдчилан сэргийлэх үйл ажиллагаа гэж ойлгохоор тусгасан байна. Энэхүү хуульд гэмт хэрэг, эсхүл зөрчил гэж ялгалгүйгээр аливаа хууль бус үйлдлийг “зөрчил” гэсэн ерөнхий нэр томьёо ашигласан байна.

Узбекистан улс нь гэмт хэргээс урьдчилан сэргийлэх чиглэлээр дараахь үйл ажиллагааг явуулж байна:

* Хувь хүний хууль ёсны эрх, ашиг сонирхол, эрх чөлөөг хамгаалах
* Нийгэм дэх эрх зүйн ухамсар, эрх зүйн соёлыг дээшлүүлэх, хууль ёсыг бэхжүүлэх
* Гэмт хэргийн шалтгаан нөхцөлийг судлах, тодорхойлох, түүнийг арилгах арга хэмжээ авахад дэмжлэг үзүүлэх
* Зөрчлийн улмаас хохирсон этгээдүүд, зөрчил гаргаж болзошгүй болон зөрчил гаргасан этгээд, хорих байгууллагаас суллагдсан болон хорих ялаас чөлөөлөгдсөн этгээдүүдийг нийгэмшүүлэх болон нөхөн сэргээх
* Аливаа этгээдийн зөрчлийн улмаас хохирогч болох эрсдэлийг бууруулах
* Төрийн болон төрийн бус байгууллагуудын зөрчлөөс урьдчилан сэргийлэх чиглэлээр явуулж байгаа үйл ажиллагааг зохицуулж, хамтран ажиллах.

Тус улсын хуулиар гэмт хэргээс урьдчилан сэргийлэх арга хэмжээг манай улсын нэгэн адилаар:

* Ерөнхий
* Тусгай
* Нэг бүрчилсэн арга хэмжээ гэж 3 ангилсан байна.

Гэмт хэргээс урьдчилан сэргийлэх тусгай арга хэмжээнд:

* Давтан зөрчил гаргахаас урьдчилан сэргийлэх тусгай арга хэмжээ
* Хар тамхи, согтууруулах ундаа хэрэглэгч болон сэтгэцийн өвчтэй этгээдэд авах нөлөөллийн арга хэмжээ
* Насанд хүрээгүй этгээдийн зөрчил болон хайхрамжгүй байдлаас урьдчилан сэргийлэх зэрэг арга хэмжээг тусгасан байна.

Нэг бүрчилсэн арга хэмжээнд:

* Урьдчилан сэргийлэх ярилцлага
* Зөрчлөөс урьдчилан сэргийлэх зорилгоор “албан ёсоор сануулга өгөх”
* Зөрчлийн учир шалтгаан, нөхцөл байдлын талаар мэдээлэх, түүнд дэмжлэг үзүүлэх
* Нийгэмшүүлэх болон нөхөн сэргээх,
* Урьдчилан сэргийлэх бүртгэл
* Албадан эмчилгээнд хамруулах
* Захиргааны хяналт тавих зэрэг арга хэмжээг тусгасан байна.

Зөрчлөөс урьдчилан сэргийлэх ажилд шууд оролцож байгаа байгууллагуудын үйл ажиллагааны үр дүнг дээшлүүлэх зорилгоор оролцож байгаа байгууллага, иргэдийн хамтын ажиллагааг зохицуулах чиг үүрэг бүхий зөрчлөөс урьдчилан сэргийлэх ажилд оролцдог тусгай байгууллага нь зөрчлөөс урьдчилан сэргийлэх зөвлөл байна. Энэхүү зөвлөл нь Улсын прокурорын байгууллагын харьяанд үйл ажиллагаагаа явуулдаг бөгөөд хуульд зааснаар дараахь байдлаар үйл ажиллагааг зохицуулна:

* Зөрчлөөс урьдчилан сэргийлэх үйл ажилд шууд оролцож байгаа байгууллагуудын үйл ажиллагааг зохицуулах
* Зөрчлөөс урьдчилан сэргийлэх үйл ажиллагаанд шууд оролцож байгаа байгууллагуудын үйл ажиллагааны үр дүнд үнэлгээ хийх
* Зөрчлөөс урьдчилан сэргийлэх төрийн байгууллагуудын хөтөлбөрийн хэрэгжилтэд хяналт тавих
* Гэмт хэрэгтэй тэмцэх, түүний шалтгаан нөхцөлийг тогтоох үйл ажиллагаанд оролцож, иргэд болон төрийн байгууллагуудын харилцааг сайжруулах арга хэмжээг хэрэгжүүлэх
* Урьдчилан сэргийлэх чиглэлээр авч хэрэгжүүлсэн үйл ажиллагааны тухай мэдээ, мэдээллийг цуглуулах, хадгалах, боловсруулах болон түүнд дүн шинжилгээ хийх зэрэг байна.

**ДОЛОО. ДҮГНЭЛТ, ЗӨВЛӨМЖ**

Аргачлалын 9-д заасны дагуу дараахь зөвлөмжийг боловсрууллаа.

1. Зөрчлөөс урьдчилан сэргийлэх үйл ажиллагааг шинээр боловсруулах хуулийн зохицуулах харилцаа, бүтэц, зорилгод хамаарахаар зохицуулж, зөрчлөөс урьдчилан сэргийлэх үйл ажиллагааг хэрхэн зохицуулах, нэгдсэн бодлогоор хангаж, хэрэгжүүлэх талаархи нарийвчилсан зохицуулалтуудыг тусгах;
2. Зөрчлөөс урьдчилан сэргийлэх үйл ажиллагааг Зөрчил шалган шийдвэрлэх тухай хууль тогтоомжид заасан харьяаллын дагуу зөрчил, түүний төрөл бүрийн онцлогийг харгалзсан, хариуцан шалгаж шийдвэрлэдэг зөрчлийн онцлогт таарсан хөтөлбөр, төлөвлөгөөг байгууллага бүр боловсруулж, хэрэгжүүлдэг байхаар тусгах;

Энэ нь дээрхи хөтөлбөр, төлөвлөгөө нь илүү нарийвчилан, мэргэшсэн байх боломжийг бүрдүүлж, илүү үр дүнтэй хэрэгжих баталгааг бүрдүүлнэ гэж үзэж байна.

1. Гэмт хэрэг, зөрчлөөс урьдчилан сэргийлэх үйл ажиллагааны санхүүжилттэй холбоотой зохицуулалтуудыг илүү боловсронгуй болгож, хууль тогтоомжууд хоорондын уялдаа холбоог хангаж, одоо хүчин төгөлдөр үйлчилж байгаа хуулиуд хоорондын хийдэл зөрчлийг арилгах;
2. Гэмт хэрэг, зөрчлөөс урьдчилан сэргийлэх үйл ажиллагааны санхүүжилтийн хуваарилалт, түүний зарцуулалтад хяналт тавих үйл ажиллагааны талаархи зохицуулалтыг боловсронгуй болгож, санхүүжилт хангалттай байх, хуульд заасан хэмжээнд төлөвлөгдөх, зарцуулагдах боломж нөхцөлийг бүрдүүлэх;
3. Захиргааны хяналт буюу хорих байгууллагад ял эдэлж байгаад суллагдсан этгээдэд тавих хяналтыг тухайн этгээдийн үйлдсэн гэмт хэрэг, хувийн зан байдал, нийгмийн амьдралд дахин дасан зохицож байгаа байдлаас нь хамааран ялгамжтайгаар тогтоох, энэхүү хяналтыг “хянах-бүртгэх” буюу “түүний чөлөөтэй зорчих эрхэд хязгаарлалт хийх” байдлаар хэрэгжиж байгаа тогтолцооноос салгаж илүү нийгмийн амьдралд эргэн ороход нь туслах, дэмжлэг үзүүлэх, нийгэмшүүлэх, нөхөн сэргээхэд нь анхаарах, энэ үйл ажиллагаанд иргэд, олон нийтийн оролцоог хангах талаархи зохицуулалтыг тусгах;
4. Гэмт хэрэг, зөрчлөөс урьдчилан сэргийлэх чиглэлээр соён гэгээрүүлэх, иргэдэд хууль дээдлэх, өөрөө өөрсдийгөө гэмт хэрэг, зөрчлөөс урьдчилан сэргийлдэг, аливаа хууль бус үйлдлийн улмаас хохирохгүй байхад нь туслах, дэмжих чиглэлээр хуулийн төслийг боловсруулахад анхаарч “соён гэгээрүүлэх” талын үйл ажиллагааны талаархи зохицуулалтыг түлхүү тусгасан хууль тогтоомжийн төсөл боловсруулах;
5. Гэмт хэрэг, зөрчлөөс урьдчилан сэргийлэх үйл ажиллагаанд иргэд олон нийтийн оролцоог хангах, тэдгээрийн санал санаачлалгыг дэмжих, аливаа үйл ажиллагаа нь иргэд олон нийтийн хэрэгцээ, шаардлагад нийцсэн байх, олон нийтийн байгууллага, аж ахуйн нэгжээс зохион байгуулж байгаа үйл ажиллагаанд шаардлагатай дэмжлэг, туслалцаа үзүүлэх эрх зүйн орчныг бүрдүүлэх;
6. Нутгийн захиргааны байгууллагуудын эрх хэмжээ, үүрэг, оролцоог нарийвчлан тодорхойлох;
7. Олон нийтэд суурилсан гэмт хэргээс урьдчилан сэргийлэх үйл ажиллагаа явуулах эрх зүйн орчныг бүрдүүлэх;
8. Гэмт хэргээс урьдчилан сэргийлэх үйл ажиллагаанд орчин үеийн шинжлэх ухааны ололт амжилт, шинэ техник технологийг ашиглах боломж нөхцөлийг бүрдүүлэх;
9. Гэмт хэрэгтэй тэмцэх, урьдчилан сэргийлэх үйл ажиллагааг хэрэгжүүлэх алба хаагчдыг мэргэшүүлэх, үйл ажиллагааны тогтвортой байдлыг хангах;
10. Гэмт хэрэгтэй тэмцэх, урьдчилан сэргийлэх талаар олон улсын хамтын ажиллагааг өргөжүүлэх, гадаад улс орнуудтай хамтран ажиллах, туршлага судлах, боловсон хүчнийг бэлтгэх ажиллагааг өргөжүүлэх талаар хууль эрх зүйн орчныг бүрдүүлэх;
11. Гэмт хэргээс урьдчилан сэргийлэх ажлын стандартыг боловсруулах, хэрэгжүүлэх орчныг бүрдүүлэх;
12. Гэмт хэргийн статистикийн нэгдсэн систем, арга зүй, тогтолцоог бий болгох боломж нөхцөлийг бүрдүүлэх.

---оОо---

1. Цагаан ном, 18 дугаар тал [↑](#footnote-ref-2)
2. Цагаан ном, 18 дугаар тал [↑](#footnote-ref-3)
3. ЦЕГ-аас гаргасан 2017 оны гэмт хэрэг, захиргааны зөрчлийн мэдээ [↑](#footnote-ref-4)
4. Цагаан ном, 19 дүгээр тал [↑](#footnote-ref-5)
5. Цагаан ном, 42 дугаар тал [↑](#footnote-ref-6)
6. Үндэсний аудитын газар, Хууль сахиулах байгууллагуудын гэмт хэргээс урьдчилан сэргийлэх чиг үүргийн хэрэгжилт, үр дүнд хийсэн гүйцэтгэлийн аудитын тайлан [↑](#footnote-ref-7)
7. Үндэсний аудитын газар, Хууль сахиулах байгууллагуудын гэмт хэргээс урьдчилан сэргийлэх чиг үүргийн хэрэгжилт, үр дүнд хийсэн гүйцэтгэлийн аудитын тайлан [↑](#footnote-ref-8)
8. Архангай аймаг дахь Төрийн аудитын газар, Хууль сахиулах байгууллагуудын гэмт хэргээс урьдчилан сэргийлэх чиг үүргийн хэрэгжилт, үр дүнд хийсэн гүйцэтгэлийн аудитын тайлан [↑](#footnote-ref-9)
9. Үндэсний аудитын газар, Хууль сахиулах байгууллагуудын гэмт хэргээс урьдчилан сэргийлэх чиг үүргийн хэрэгжилт, үр дүнд хийсэн гүйцэтгэлийн аудитын тайлан [↑](#footnote-ref-10)
10. Мөн тайлан [↑](#footnote-ref-11)
11. Үндэсний аудитын газар, Хууль сахиулах байгууллагуудын гэмт хэргээс урьдчилан сэргийлэх чиг үүргийн хэрэгжилт, үр дүнд хийсэн гүйцэтгэлийн аудитын тайлан [↑](#footnote-ref-12)
12. Мөн тайлан [↑](#footnote-ref-13)
13. Мөн тайлан [↑](#footnote-ref-14)
14. Мөн тайлан [↑](#footnote-ref-15)
15. Мөн тайлан [↑](#footnote-ref-16)
16. Хууль зүйн үндэсний хүрээлэн судалгааны тайлан, УБ хот, 1-р боть, 659-р тал [↑](#footnote-ref-17)
17. Хууль зүйн үндэсний хүрээлэн судалгааны тайлан, УБ хот, 1-р боть, 659-р тал [↑](#footnote-ref-18)
18. Хууль зүйн үндэсний хүрээлэн судалгааны тайлан, УБ хот, 1-р боть, 660-р тал [↑](#footnote-ref-19)
19. Хууль зүйн үндэсний хүрээлэн судалгааны тайлан, УБ хот, 1-р боть, 661-р тал [↑](#footnote-ref-20)
20. Хууль зүйн үндэсний хүрээлэн судалгааны тайлан, УБ хот, 1-р боть, 661-р тал [↑](#footnote-ref-21)
21. Хууль зүйн үндэсний хүрээлэн судалгааны тайлан, УБ хот, 1-р боть, 661-р тал [↑](#footnote-ref-22)
22. Хууль зүйн үндэсний хүрээлэн судалгааны тайлан, УБ хот, 1-р боть, 667-р тал [↑](#footnote-ref-23)
23. Хууль зүйн үндэсний хүрээлэн судалгааны тайлан, УБ хот, 1-р боть, 688-р тал [↑](#footnote-ref-24)
24. Хууль зүйн үндэсний хүрээлэн судалгааны тайлан, УБ хот, 1-р боть, 688-р тал [↑](#footnote-ref-25)
25. Хууль зүйн үндэсний хүрээлэн судалгааны тайлан, УБ хот, 1-р боть, 676-р тал [↑](#footnote-ref-26)
26. Хууль зүйн үндэсний хүрээлэн судалгааны тайлан, УБ хот, 1-р боть, 677-р тал [↑](#footnote-ref-27)
27. Хууль зүйн үндэсний хүрээлэн судалгааны тайлан, УБ хот, 1-р боть, 679-р тал [↑](#footnote-ref-28)
28. Хууль зүйн үндэсний хүрээлэн судалгааны тайлан, УБ хот, 1-р боть, 679-р тал [↑](#footnote-ref-29)
29. П.Мөнхтуяа, Гэмт хэргийн гаралтад нөлөөлж буй хүчин зүйлийн шинжилгээний арга зүйн асуудал [↑](#footnote-ref-30)
30. Цагаан ном, 80 дугаартал [↑](#footnote-ref-31)
31. Цагаан ном, [↑](#footnote-ref-32)